Kawlram Chuanvawr Aung La N Sang (Burmese Python) – THE CHINLAND POST\nKawlram Chuanvawr Aung La N Sang (Burmese Python)\nSalai Uk Nun Bawi| Chin Digest Vol.3, No.3 (2017 June)| MMA-Middle Weight ah One Championship vawlei pumpi ah a thiam bik zuamnak i buanco si mi Russia ram mi Vitaly Bigdash cu Burmese Python tiah theih mi Aung La N Sang nih June 30, Yangon i an i celhnak ah a tei i a buanco taisawm cu a chuh.\nTutan ah Aung La N Sang nih buanco taisawm a chuh mi Vitaly Bigdash nih hin Aung La N Sang hi Jakarta, Indonesia an rak i thongh lio ah buan in a rak khirh cang mi a si. Nain cu lio ah cun rikhiah mi caan phanh hlan ah kan rak i thongh lawng si lo in duhning in timhtuahnak caan ka ngeih lo caah a si tiah Aung La N Sang nih a chim. Cu ka rak sunghnak chung in zeidah ka hmuh ti cun a kut thazang a der i a mi thongh daan a fak lo. Cun contract ah khan ka sungh ahcun Kawl ram ah thongh thannak kan tuah than lai ti aa rak i tel. Cucaah tutan ka tei khawh nakding ca ah hin a thadernak zawn a si mi a kut hmannaklei he aa pehtlai mi boxing lei deuh papek in kaa timhtuah caah atutan ah ka teinak hi a si tiah Burmese Python nih cun a chim.\nAung La N Sang cu vawleipi nih Burmese Python tiah theih mi Kawl ram nih kan i ngeih chun ram zakip hmai ah kan chuanvawr boxing thongh thiam a si. Aung La N Sang hi America ah siang cacawng ding in a kal hnu lawng aa thong mi a si. America i Indiana ramkulh ah a rak i thongh lio ah bual uktu nih khawika ram in dah na rat tiah a hal i Burma in tiah a rak leh. Cu i a rak zohtu ramdang mi hna nih an theih mi cu ‘Burmese Python’ ti mi zuar mi rul lawng hi a rak si.\nCu tikah ‘Burmese Python’ na hngal maw an ti i hngal ko a ti caah ‘Burmese Python’ ratnak ram in a ra mi a si tiah Aung La N Sang cu ‘Burmese Python’ tiah an auh i cuticun kawh auh beh a si.\nHi dirhmun ka phak khawhnak hi chunchun zanzan in mihrut bantuk in ka rak i zuam ca ah le hi dirhmun phak hi ka chunmang lian bik a si caah atu bantuk in vawlei cung champion ka si khawhnak hi a si tiah teinak a hmuh mi kong he pehtlai in a chim. Middle weight i One Champianship buanconak taisawm a lak hlanah voi tampi a rak i celh hmasa. A hramthawk ah show a fa tete Local Show in a rak i celh. Cun National Show, Cu dih in International show tiang a kai hi a si.\nKai thawkkaa ah cun tangka zong ka ngah lo leng ah ka nu le pa zong nih thazaang an ka pe lo. Cu ruang ah fak khun in kaa zuam. Dot khat hnu dotkhat teinak ka hmuh hnu, kum riat (8) renglo kaa celh hnu lawng ah International Level ka phanh khawh hi a si tiah Aung La nih cun a chim.\nA ngakchiat lio i aa hruhpi mi boxing thongh le chungkhar nih an rak fial mi cacawn a rak i kalh. Harnak tampi a tong. Nain, a donghnak ah a pahrang cu aa hruhpi mi thil cungtu ah a lang. Hi kong he pehtlai in a pa nih a chim mi cu nu le pa nih kan fale hi kan duh mi kaiter nakin an i hruhpi mi thil rak cawnter hi papek deuh ding a si, tiah a chim.\nAmerica ah a rak kalnak a ruang cu fimnak cawn, cu hnu ah kawl ram ah ka hman than lai ti hi a saduhthah a rak si. US ah kal in a cawn mi cu Agricultule Science a si. MMA hi hmetlio tein a huam tuk mi celhnak phun a si tikah fimnak cawn pah in aa celh. Kum 19 a rak si lio tein a rak i celh cang. Bachelor Degree a hngah hnu zong ah MMA cu pehtlai in aa celh peng. 2005 kum khan a rak i celh i atu ah cun aa celhnak kum 12 a si cang.\nMMA (Mix Martial Art) ti mi cu thongh, chuih, paih, ireh, iceh…tbk a phuntling tuah khawh a si. Mah duhning poh in i celh khawh a si tikah ka uar khun. A hramthawk ah cun hohmanh nih an ka thei lo nain atu ah cun zapi nih an ka theih cang. A tu teinak ka hmuh nakding ca ah nikhat suimilam paruk tluk ka cawng. A caan ah cun zarhkhat ah i dinh lo in ni sarih ning tein ka cawn caan zong a um tiah aa zuamnak kong he pehtlai in a chim. Mino sin ah biacah ka duh mi cu mah le tinh mi cio i seh chih buin fakpi in i zuam cio hna seh ti ka duh ti hi a si.\nA tu teinak a hmuh hnu zong ah pehtlai tein i celh ding in timhtuahnak a ngei. Hi taisawm hi a hohmanh nih chuh than khawh ti lo dingin kaa celh lai a ti. Ka ngandam i ka thazaang um chung poh cu i celh than peng ka duh ko. MMA (Mix Martial Art) cu thongh, chuih, paih, ireh, iceh…tbk a phuntling tuah khawh a si caah cawn ding le thiam than ding a tamtuk rih tiah a chim.\nAung La N Sang cu Kawl mi zapi nih tanh mi le i chawr mi a si bantuk in Aung La N Sang aa thong cang lai ti a si cun TV chung in zohtu siseh, a hmun in zohtu siseh mi tampi nih tha pek a si bantuk in nai tan aa thonghnak ah TV in a zohtu pakhat cu a thintur tuk caah a zohnak hmun in a tlu i a thi mi zong a um. Cu a thi mi pa ruak va humh ah Aung La cu a kal i bulh zong a va pek hna.\nBurmese Python Aung La N Sang cu khrihfa tha ngaingai a si bantuk in a miphun Kachin miphun ca zong ah hnakkar tenh in amah ti khawh tawk in aa zuam mi a si. Aa thongh i teinak a hmuh fatin a chim mi cu Pathian thawng in a si__ Pathian lo in le tha petu nanmah lo in cun cun hihi a si kho lo ti hi a si. Atu ah cun amah thawng in Kawl ram nih vawlei cung boxing buantual ah mithmai kan hun ngei cang.\nAung La N Sang cu May 2, 1965 kum ah Myitkyina, Duu-Kah-Htawng sang ah a rak chuak. Unau chuahpi Panga an si i an chuahkehnak khua ah kumriat an um hnu ah Yangon ah an i thial. Atu cu America ram i Maryland ah khua ah chungkhar he khua a sa mi a si.\nCh: VOA Burmese News, Kamayut Media\nPrevious Atu Lio Kawlram Media Dirhmun; Salai Hung Tun Gei\nNext A Him Ti Lomi Malaysia Um Chinmi Awthawng; Salai Johan Lal Awi Thang


US President Ah Joe Biden A Tlin Hi Cu Chin Mi Kan Caah A Ttha Tak Tak: Zo Tum Hmung - Khuaruah Har News\nUS President Ah Joe Biden A Tlin Hi Cu Chin Mi Kan Caah A Ttha Tak Tak: Zo Tum Hmung\nLai Mi ah kan Pa pakhat a si mi Pu Zo Tum Hmung cu The Hakha Times nih Online interview an tuah mi ah Pu Zo Tum Hmung nih a chim mi cu a ttha kho taktak. A chim tampi lak ah a tha ngai mi le Lam camceu um mi Refugee hna caah a ttha taktak mi le theih lo awk ttha lo bak a si.\nPu Zo Tum Hmung nih US President thar Joe Biden an thim hi cu Chin mi kan caah le keimah pumpak le vawleicung pumpi caah a ttha khun tiah a chim. The Hakha Times CEO Papuia nih a vun hal mi cu Joe Biden a vun tlin mi hi lam canceu um Refugee caah le nupi pasal, chungkhar lak ai tim mi hna caah hin ruahchan nak a um lai maw tiah a hal.\nPu Zo Tum Hmung a leh mi cu Joe Biden President a si hi cu Lai mi lam cancei um mi hna le chungkhar, nupi pasal ai la ding mi pawl ca hrim ahcun a ttha lawlaw khi a si tiah a chim. US Lai mi ca hrimhrim ah khin Trump nak in cun alet tampi Joe Biden cu a ttha hrimhrim lai tiah a chim fawn.\nPu Zo Tum Hmung nih a chim tthan rih mi cu Lai mi nih kan theih a herh taktak mi a si. Mah cucu Joe Biden nih Refugee 190000 kum khat ah ka lak lai a ti mi khi a hman taktak ko lai, a si nain vawleicung ralzam dihlak fonh in a chim mi a si caah ngafuan riah phunphai in heh tiah Malaysia le India lei ah kal bel cu a ttha lai lo tiah a chim.The Hakha Times nih Pu Zo Tum Hmung interview an tuahnak (Video Link)\nRelchap>>>>US Cu Thangsgiving Day Hnu In Covid-19 Zawtnak A Karh Ning Cu Ttihnung Tak Tak A Si\nUS cu khuasik a tla cang I, Thanksgiving hnu in biatak tein Covid-19 zawtnak nih a kan den than. Tuchun nikhat lawngah minung 2885 an thi. Minung 100000 bak sizung an phan. Minung 200000 cu a zaw tharmi an si. CDC zong nih biatak tein ralrinnak thawng an thanh.\nCalifornai state cu governor Newsom nih Greater Sacramento, Northern California, San Joaquin Valley, le Southern California ahcun Stay At Home order a thar in a chuah. Bars le Hair salon pawl cu zarh thum chung Lockdown an chiah hna.\nTuchun tiangah US ram pumpi in Covid-19 ruangah a thimi, 273,848 an si cang. Zawtnak a ngei bal cangmi dihlak, 13,926,082 an phan. Atu lio I a zual bikmi state hna cu, Californai, Taxes, Illinois, Florida, New Jersey le New York an si.\nCovid-19 khamhna sii a chuahtu Pfizer company nih tukum chung [ December ] chungah virus khamhnak sii cu an tuakmi nakin zetceo lawng kan phawtzamh khawh lai tiah tuchun ah a chim. Zeiruang ti ahcun raw material an herhmi cu supply chain pawl nih an duh zet in an pek khawh hna lo ruangah a si an ti.\nAsinain January thla thawk ahcun billion pakhat renglo kan phawt khawh ko lai an ti. Pfizer le BioNTech nih an chuahmi covid-19 khamhnak si cu 95% a khamh khomi a si. UK ahcun emergency caah hman ding in an cohlan cang nain US ahcun an cohlang rih lo. December 10 hrawngah cohlannak an tuah lai tiah zumh a si. Credit: Salai Lairamthang\nUS Cu Thangsgiving Day Hnu In Covid-19 Zawtnak A Karh Ning Cu Ttihnung Tak Tak A Si\nVan Hlei Sung Nih Mizo Lengzem Hlasak Zuamnak Ah Hlasak Ttha Bik Thiam Bik Award Bak A Kan Lak Piak


Dan Ning Tein An Kalpi Ahcun Biden A Hmaichia Bak Lai Hih – Chin World News Evening\nDan Ning Tein An Kalpi Ahcun Biden A Hmaichia Bak Lai Hih\nNovember 27, 2020 Salai Van World News\nUS Thawngzamhnak hi khuaruahhar ngaingai cu an si ko cang. Thawngzamhnak fami hna nih Pennsylvania biacaihtu nih Pennsylvania Governor le Secretary of state hna cu Biden nih teinak ahmuh timi cu pehzulh lo dingin nawl apek hna timi an langhter. Asinain CNN le BBC nih cun Trump legal team hna nih tazacuainak an tuahmi cu cohlan asi lo tiah an langhter ve hoi.\nZeiruangah dah asi timi zohtikah Mainstream media hna nih Donald Trump an haut tuk caah Trump dirhmun athatnak vialte hna cu pakhat te hmanh langhter le thanhnak tuah an duh lo ti i, a chiatnak lawngte hi mipi sinah an zamh tawn timi hmuh khawh asi. US thawngzamhnak ngan timi vialte chungah zakhat ah sawmkua hi Trump that lonak lawngte a langhter mi an si.\nDonald Trump dirhmun athatnak konglam rel na duh asi ahcun Epoch Times siseh Justthenews siseh, Newsmax cun OANN hna nih an langhter mi pawl hi zohchih lengmang ahau. Tutan zongah Judge Patricia McCullough nih court nawl chuahmi konglam zong turleytalk.com ah alanghter. Amah hi thilsining biatak tein acuanmi le zumh atlakmi ngaingai mi asi tiah an chim.\nTutan zongah thawngpang thar alanghter mi cu Pennsylvania state legislature hna nih US constitution nih nawlngeihnak apek bantukin thimnak konglam ah hman dingmi Act 77 hi asi. Hi phunghram ah fiang tein thimnak kong alanghter mi cu thimnak tuahni november ni 3 zan suimilam pariat hnu ah ballot paper alut mi vialte hna cu rel ti lo ding tiah alanghter.\nSihmanhsehlaw thimnak tuah hnu nithum tiangah vote cu thong tampi relchih asi tiah an langhter. Tutan ah hi thil a vun si tikah phunghram ai kalhmi asi caah vote kongah zohtthan asi lai tiah an chim. Trump legal team hna nih US Supreme Court ah kalpi an timhnak aruang bik zong phunghram he aikalh mi asi caah tiah an i timhnak hi a si. Arauh hlan ah thawngpang thar a chuak chin lengmang ko lai hngakcio hna usih.\nThawngttha taktak relchih: Trump Caah Niceu Dawh. Pennsylvania ah teinak a hmuh cang. Trump hi thildik a dirpimi a si . Democratic cu sualnak a tanhmi an si ka ti zungzal. Vui za 100 in Trump president a si than lai ka ti zungzal. Cucu nannih a chuak, mimolh ah na ka ruah men lai, nain nan hmuh te lai caan nih a vun ratpi lio ka ti zungzal.\nNan nih a chuak Joe Biden cu President siding in minthatnak an ngei cang nan ti men lai, nain a tuh a si rih. Nihin thawngpang tha cu Pennsylvania ah Trump nih teinak a co cang. Vote a hmuhmi dihlak 252 a si cang. Tu tlawmpal ah state dang a vun lakthan rih lai. Cucu khuaruah har ding zeihmanh a um lailo. Pathian khuakhan a si cang lai.\nBiapeh keimah hmuhnak California cu Trump nih a co lai. Ziah hrawkhrawl an tuahmi dihlak an tleih cang caah, phunghrampi nih bia a khua cang lai caah vote 55 cu Trump nih a colai a honihdah a chim keimah nih ka chim. Credit: Joseph TZT\nMalaysia ummi Salai Ngun Nei Luai Pawpi Cancer Operation Tuah Aherh Thlacamnak bawm hna usih\nBreaking News: Trump Nih White House Chuah Tak Dingin A Chim Cang


CDMers Hna I Ralrin Chin Chin A Hau Cang Hi Mu Tha Tein Mah Hi Rak Thei Ve Hrimhrim – Buanchukcho\nHi nawlpeknak ca hi a thli tein email in kuat a si. Hi cakuat kong an theih tikah Rangon khuapi sipin committee in CDM tuahtu hna cu thinphang le lungrethei in an um cang. Hihi Rangon khuapi chung lawngah a si lai lo. Ramthen le ramkulh cozah zungkip zongah hi nawlpeknak hi a ra te lai. Cucaah CDMers vialte a hlan nakin ralring chinchin kan hau ko.\nCu lawng si loin June 2 ah khan ralhrangbu nih CDM tutu siibawi hna cu ramleng chuahnak nawl phih ding, ramleng chuahnak passport hrawh piak ding le sualpuh a tongmi siibawi hna cu an licence chuh dingin ramthen le ramkulh ngandamnak zung le siizung uktu hna sinah a thli tein nawlpeknak ca a kuat cang hna. (Khit Thit Media)\nMyanmar Ramchungah COVID A Karh Biknak Cu Chin Ramkulh A Si Cang\nRamkhel buai ruangah mipi thinphang le lungrethei taktak in kan um lioah COVID nih a vun kan den chih ve. A poi tuk ti pin chim ding dang a um lo. June 2 tiangah Chin ramkulh chungah COVID zawtnak a ngeimi 191 an si i Myanmar ramchungah COVID mizaw an tamnak bik a si. A pahnih cu Chin ramkulh he aa tlaimi Sagaing ramthen a si i 154 an si. A pathumnak cu Rangon a si i 82 lawng an si. Ram buai ruangah mizaw cazin hi fiangin theih lo zong a um kho. Asinine Chin ramkulh le Sagaing ramthen Kalay khuapi cu COVID zawtnak a karh ngai ti cu theih cio a si. (VOA)\nGood News : Dotphungyang I Kahnak Ah Ralhrangbu A Thi Mi An Tam


A poi tuk ee! Democrat pawl nih Electoral vote fir an nih tim ning phuan piak an si\nUS President 46th thimnak ding caah ni2 lawng a um cang. Trump le Biden cu he tiah an campaign lio a si. Trump cu i dingnak caan hmang a ngei lo. An nupa he President le First Lady si than ding in campaign an tuah cuamah lio a si\nTu lio thawngpang a linsa ngai mi pakhat cu Senior Trump advisor Jason Miller bia chim mi hi a si. Mi tampi nih an cei ngai mi a si. A chim ning a cun, Democrats pawl nih electoral votes fir an nih tim tiah a chim.\n92 million US citizens nih vote an thlak cang i, Kum 2016 ah vote an rel mi dihlak 67 percent nak in a tam cang. Anitifa hotupa Reverend Greg Drumwright, the organiser of a get-out-the-vote rally , North Carolina ah rally a tuah i, police pawl nih pepper spray hmangin an thawl hna.\nNovember 3 ah ah rally tuah than an nih tim. Democratic vice presidential candidate Harris nih Republicans pawl thawngnak Georgia ah a campaign a tuah ve\nPresident Trump nih Michigan rally a tuahnak ah, President a si hnuah a rian ah a buai tuk ruangah a hoikawm tha he caan tha zong an ngei kho ti lo tiah a chim. Credt-RTK\nBe the first to comment on "A poi tuk ee! Democrat pawl nih Electoral vote fir an nih tim ning phuan piak an si"


Kum kan chuak i Bawipa kan thangṭhat.\nZeidang hlan ah, thluachuah von rel ta usi.\nZeizong vialte hi anmahle an caan te a serpiak cio hna; cun minung kan lungthin chungah hmailei thil hngalh duhnak a chiah; asinain Pathian tuahmi tling te i hngalh khawhnak cu a kan pe lo. Cucaah minung i a ṭha bik a tuah khawhmi cu a nun rih lio i ilawmh le a ṭha bik a timi a tuah khawh chung i tuah hi a si ko. Kan dihlak in ei usi law ding usi law kan ṭuan man hi i nuamhpi usi. Cu cu Pathian laksawng a si. Pathian i a tuahmi paoh cu zungzal in an hmun ti ka hngalh; zei hmanh chap khawh an si lo i zei hmanh zuh khawh zong an si lo; minung nih a hmai ah ṭihnak a ngeih nakhnga Pathian nih mahti cun a tuah. A um liomi hi a um cang mi an si dih ko; a um dingmi hi hlanah a rak um diam ding cangmi an si; Pathian nih a um ciami thil a um ṭhanter lengmang hna.\nJenny & Lal Biak Hnem\nMi zeihmanh hi Khrih he an i pehtlaih tikah cun mi thar a si; a nunning hlun kha a lo cang, nunning thar kha aa thawk cang.\nNannih hmun kip kaa kip i a um mi vialte hna, Pathian nih thil ṭha a'n chimh cang hna. A'n hal hna mi cu dingte i thiti le zangfahnak ngeih le nan Pathian hmai i toidorte i khua sak kha a si.\nNan ca i ka tinhmi cu keimah lawnglawng nih ka hngalh, tiah Bawipa nih a ti. Cucu vanchiatnak si loin thluachuahnak a si lai i nan hnu i a rung um ding tefa tampi kong a si lai. Nan ka hal i ka sinah thla nan cam ahcun nan bia ka'n ngaihpiak hna lai. Nan ka kawl tikah nan ka hmuh lai; nan lung dihlak in nan ka kawl tikah nan ka hmuh lai, tiah Bawipa nih a ti. Cun nannih cu vanṭhat kan pek ṭhan hna lai i miphun vialte sin le hmun kip i ka'n ṭhawl hna nak hmun khan kan pumh ṭhan hna lai i salcannak chung i kan kalter hna nak hmun khan nan rak ithawh nak nan ram ah khan kan kirpi ṭhan hna lai, tiah Bawipa nih a ti. (Phungchimtu 3:11-15; 2 Korin 5:17; Mikah 6:8; Jeremiah 29:11-14)\nMi acheu nih hin tukum hi ka vanṭhat kum maw a si lai, ka vanchiat kum dah ti an ruat ṭheu. Krifami ca ah cun vanchiat e vantthat e ti hi a um theng lo. Pathian nih kan ca ah khua a khaan cia dih ko. Pathian khuakhaanning tu cu kan ruahning bantuk theng in a si lai lo; mah cu theihthiam ding a si. Bawipa nih, "Vawlei nak i van a san deuh ngaingai bantuk in a dawtnak cu Amah a ttih mi ca ah cun a ngan ve" a ti i "Na zulh awk hnga lam kha ka'n hmuhsak lai. Ka'n cawnpiak lai i lungthin ka'n cheuh lai" a kan ti. [Salm 103:11-12; Salm 32:8]\nCuca ah thaizing ca i lungre thei leen lo in nihin lawng ka nung cang lai ti in nung hna usi, voi khat nun ah ni khat lengmang. Thaizing kong cu thaizing nih a chuahpi te ko lai. Baibal nih, "Cucaah thaizing nih lungretheihnak cu a za in aa ngeih ve ko lai. Ni khat nih a chuahpimi harnak cung i a dang chonh chih lengmang hi a herh lo" a kan ti Mt 6:34 ah. Hla zong nih hiti hin a kan ti.\nThaizing kong zei hmanh ka hngal lo,\nNikhat ca lawng in ka nung...\nSi hmanh seh, hmailei caan a tlai tu cu ka hngalh.\na bia hika ah\nTHLUACHUAH REL HLA\nMaw Bawipa, lawmhnak bia ka chim,\nThluachuah malsawm phunkip le,\nBawi Zisuh na ka pek ca ah,\nKhamhnak sung cu ka hmu ve.\nNa sin ah lawmhnak bia ka chim,\nEi le din fenh-aih vialte,\nNitlang ruahsur le thli thianghlim,\nThluachuah malsawm phunkip he.\nNa ser mi awthawng ngaih nuam le,\nRong mawi phunphun ka hmuh mi,\nMinung thilser aphun zakip,\nThluachuah malsawm phun kip he.\nKa ngaihchiat i a ka hneem tu,\nU le nau dawtu hawikom,\nKal sual nak in a ka kil tu,\nKrifabu na ka pek fawn.\nThih ngaihchiat nak ka ton lio i,\nA ka hnemtu hawikom le,\nKa ngaihchiat a ka chawng tu ah,\nDawtu na ka serpiak i.\nRuahchannak lawmh awk tlak mi,\nZeizong remh tthan nak caan sunglawi,\n[A hla ka ngaih lo lio ah, Dallas i ka tlun pah vanlawng cung ah, ka leh i a hmaan pah ko hnga lo dekmaw.]\nNa Duh Vial Ithim\nKum thar ah cun;\n• Chungkhat le hawikom sin caan hmang deuh\n• Kuak iphiat\n• Biabal ni khat caang khat tal rel\n• Nuamhnak tuah deuh\n• Leiba cham dih\n• Thil thar cawng law thiam\n• Uah ṭhum\n• Mi bawm\n• Computer tongh isum deuh\n• Rian ṭha deuh kawl\n• Fit deuh\n• An caan te ah thil tuah hna\n• Zu ngol/thlah deuh\n• Zarh hnih oi khat inlei chawn\n• Nupi ṭhi\n• Sem rel\n• Na soulmate kawl\n• Na inn ṭamh deuh\n• Hmaan oi nga ithla\n• Kaa khatkhat tlawng\n• Na leen bal lo mi inn 5 ah leng\n• Ca rel deuh\n• Khaini ngol\n• Mi kom deuh\n• Caan hman thiam\n• Ngaknut hngal\n• Khonh la sawhsawh\n• Saṭaal thoh deuh\n• Duhsah deuh in mawṭaw mong\n• Ih isum deuh\nKumthar lawmhnak le thluachuah nan dihlak cung ah um ko seh.\nBaibal Caang Zuh Awk


Hakha ah Aung San milem phun nakin Panglong biakam kha tlinter i zuam deuh uh | THE CHIN EXPRESS\nHakha ah Aung San milem phun nakin Panglong biakam kha tlinter i zuam deuh uh\nChin Mino Bu (Chin Youth Network – CYN) nih, Chin khualipi Hakha ah Ralbawi Aung San milem phun nakin Panglong biakammi sachoh kha a rannak in tlinter i zuam deuh uh, tiah September 15 ah cathanh a chuah.\nNLD nih cozah a tlaih hnu in, tlangcung miphun ram a simi Mon, Kaya le Kachin states hna ah Aung San milem cu mipi nih an doh tuk buin state cozah nih hramhram in an phun chih. Atu zong Chin mipi duhnak tel loin Chin state cozah le Hluttaw nih Hakha khuapi ah Ralbawi Aung San dar milem phun an timhmi kong he pehtlai in a tanglei hi an langhter.\n• Miphun namnehnak lungput in Chin state Hakha khuapi ah Ralbawi Aung San dar milem phun hi kan duh hrimhrim lo.\n• Ralbawi Aung Sam dar milem phun nakin, Panglong biakammi le sachoh ah aa telmi miphun tlukruannak le mahte khuakhan lairelnak nawl a pemi federal ram ser ding tu kha a rannak in kan zuampiak uh.\n• Mipi rualremnak, remdaihnak le federal ram nan sernak ahhin tlangcung miphun hna i an miphun hmelchunhnak pawl kha upat piak hna uh.\n• Tlangcung miphun ram ah kokek mipi duhnak zei rel loin Ralbawi Aung Sang milem nan phun ahcun daihnak, miphun lungrualnak le rammi rualremnak hna hi hlan lio nakin a chiat ter deuh khawh.\n• Kan herhmi ramkhel lei tlamtlinter loin Ralbawi Aung San milem hi hramhram in nan phun ahcun Chin miphun le Kawl miphun kar ah a herhmi lomi miphun huatnak a chuak kho.\n• NLD party hruainak in Ralbawi Aung San milem phun hi inntek miphun hna thlanglamh asi tiah Chin mino nih kan ruah.\n• Chin state cozah le Chin state Hluttaw nih Ralbawi Aung San dar milem phun nan timhmi hi Chin state cozah le Hluttaw rian asi maw asiloah nan rian lonh in dah nan tuah, ti zong biahal awk a chuahter pinah zei bantuk ruahchannak he dah milem phun cu nan duh ti, tbk., zong biahal awk a chuahter, tiah CYN nih cathanh a chuah.\nCYN cu kum 2013 ah Hakha khuapi ah tuahmi Chin Youth Forum in dirhmi asi. — Zalen


A Hlan Kan Chinram Kan Lak Dih Lai, Kalay Kabaw Tiangin Ral Kan Tu Lai - Chin Eleven News\nCNF kan pa pu, Suikhar cu ral an tuknak ding kong an hal i, kanmah chinland chung lawngah maw ral hi tuk nan i timh tiah an hal i, Pu, Sui Khar nih hiti hin a leh hna, kanmah chinland tiang lawng a si lo. Sagaing ramthen le Magwa ramthen tiangin raltuk kan i tim tiah a leh hna.\nMah kong he pehtlaiin Sagaing ramthen le Magwa ralri ummi chin muphun an himnak ding caaah Sagaing ramthen le Magwa ramchung tiangin ral kan tuk a herh. Mah ka tiangin ral kan tuk lo a si ahcun Chin miphun kan him lai lo.\nCNF/CDF nih biatak tein ral an tuk a si ahcun Sagaing ramthen le Magwa tiangin, cun kalay peng Gangaw peng chung hrawng vilate khi raltuk kan i tim dih ko tiah a chim. Mah kong ah cun cawnnak zong kan nei cuahmah tiah a chim.\nA hlan i laky hrawng chimram a simi kha kan lak khawh than cang lai. Ralhrang nih chinram cu tamtuk lawmmam an kan en cang i Sagaing ramthen le Magwa ramthen chung khin chinram caah kanmah nih kan lak khawh cang lai.\nA tulio hi dothlennak caah caan tha bik a si i, mah cu ahcun kan i tel ve. kawlram ah PDF an tho, an mah le myonee cio in hriam an tlai dih hna. An mah kawl nih Kawlram khuapi Yangon le Mandalay, NyePyitaw an kah ve cang hna lai. Mah tining in kan kal ko a si ahcun a ruah hlan ah kan tei cang hna lai.Vaurawng Zuunthil


InnpiRamdang ThawngpangMyanmar Nu Nih Cikcin In Kum 7 A Fanute A Hren\nDecember 6, 2017 Salai Robert Ngun Sang Ramdang Thawngpang 0\nTHAILAND: Kum 33, Myanmar nu nih a fanute, kum 7 cu thir cikcin in Phuket peng, Thailand, an umnak inn hmaiah a hren caah nawlngeitu hna nih ralrinnak an pek tiah theih a si.\nHringtu a nu a simi Myanmar nu nih cun a fanute a hrennak a ruang cu mawtaw hna nih a pah sual lai asiloah pakhatkhat poipang hna a tong sual lai ti phaan ruangah le chimh a har tuk caah dawtnak in ka tuahmi a si tiah a chim.\nHi ngakchia nute hren a si lio hmanthlak cu Thailand ram zatlang thawngzamhnak ah phozar le mawhchiatnak langhter a si hnuah Phuket ngakchia le chungkhar zohkhenhtu bu lutlai Atchara Surakul le adang zung riantuantu hna cu Cawn Nihnihni zinglei sml 10:00 ah an inn ah an an va kal i dothlatnak an tuah.\nRiantuantu pawl nih cun Myanmar nu le a vapa cu hi bantukin fale tuahto ding le hren ding an si lo tiah holhlet he chimhhrinhnak an ngeih hna hnuah Phuket Palik sakhaan ah an konglam halnak tuah dingin an kalpi hna.\nHi bantukin thil a can ruangah kum 7 ngakchia nute le a tapa kum 9 pate cu nawlngeitu hna nih chikkhat zohkhenhnak hmun ah an chiah chung hna.\nMyanmar nu, hringtu nu nih cun a fanute hi chimh a har ruangah poipang a tong sual lai tiin cikcin in ka hrennak hi a si, cun Myanmar thiamthiam a simi a vapa thar he an ngeihmi nauno thla khat zong ka zohkhenh pah ruangah hi bantuk hin ka tuahnak a si tiah a chim.\nHi hna nuva hi an pahnih in innsaknak hmun ah rian a tuanmi an si. Kum 7 an fanute cu ka takpum cungah tukvelhnak hma zong an um, hi kongah a nu nih cun chimh a har ruangah ka tukvelhmi a si tiah a nu nih cun a chim.\nHi Myanmar nu he a vapa thing he fa 4 a ngeimi a si i atu i cikcin in a hrenmi a fanute lengah kum 17 in 9 karlak a fale pathum cu a liamcia thla 5 ahkhan a sinah a uahmi hna an si tiah theih a si.\nNgakchia le chungkhar zohkhenhnak bu lei in riantuantu Atchara nih cun cozah nih a fale hna i chuh colh ding cu timhnak an ngei lo, asinain chikkhat chung cu a fale pahnih cu hmun dang ah an zohkhenh hna tiah a chim.\nMyanmar nu cu fale zohkhenh ning cawnpiaknak ngeih a si lai i cu hnuah an innchungkhar bawmhchanhnak a herhmi pawl zong nawlngeitu hna nih ceihhmaipiaknak an ngeih lai tiah Atchara nih a chim chih.\nRef: ANN/The Nation


Jesuh Hi Pathian A Si Maw? Jesuh Nih Pathian Ka Si A Ti Bal Maw?\nBia halnak: "Jesuh Hi Pathian A Si Maw? Jesuh Nih Pathian Ka Si A Ti Bal Maw?"\nBia lehnak: Bible ah Jesuh nih keimah cu Pathian ka si a ti bal lo. Keimah cu Pathian si lo a ti bal fawn lo. Jesuh nih a chimmi cu, “Keimah le ka Pa cu pakhat kan si,” a ti (John 10: 30). Jesuh hi Pathian a si le si lo cu a chimmi bia in hngalh khawh a si. “Keimah le Pathian cu pakhat kan si,” a ti ah khan, lung in cheh an timh, zei ca ah tiah Jesuh nih Pathian ka si a ti tiah sual an puh. “…nangmah, mi sawhsawhte nih hin Pathian ka si naa ti,” tiah lung in cheh an timh (John 10: 33). “Keimah le Pathian cu pakhat kan si,” a timi nih a langhtermi cu pakhat an sinak kha a si. Cun John 8: 58 ah Jesuh nih a chimmi cu, “Biatak kan chimh hna, Abraham a chuah hlan ah, kei cu ka um cang,” a ti hna. Asinain Jew mi nih Pathian an sersat tiah lung in cheh an timhnak kha a si. Moses upadi ah a ummi cu Pathian a sersatmi hna cu lung in cheh si hna seh ti a si (Leviticus 24: 15).\nJesuh cu Pathian a sinak kha John nih a chim `han: “Vawlei hi ser a rak si hlan ah Bia cu a rak um cang; cu Bia cu Pathian sin ah a rak um i cu Bia cu Pathian a si,” a ti (John 1: 1). Hi Bible cacaang nih a langhtermi cu Pathian kha Jesuh in taksa in a vun i langhnak kha a si. Lamkaltu 20: 28 nih a kan chimhmi cu, “Nanmah lila kha i veng u law nan zohkhenh awk ah Thiang Thlarau nih an pekmi hna tuurun kha ṭha tein va zohkhenh hna u. Pathian nih amah Fapa thihnak thawng in amah ta ah aa sermi khrihfabu tuukhal kha si ko u,” a ti. Aho nih dah amah thisen in Khrihfabu hi a cawk? Lamkaltu nih 20: 28 nih cun, “Pathian nih amah thisen in a cawkmi a si,” tiah a ti, cucaah Jesuh hi Pathian a si ko.\nJesuh Khrih a zultu Thomas nih Jesuh Khrih kut hmepe a vun hmuh ah khan, “Ka Bawipa le ka Pathian,” tiah a ti (John 20: 28). Jesuh nih Thomas kha na palh a ti lo. Pathian ka si lo a ti fawn lo. “Na mit in na hmuh cang caah na zumh, mit in a hmu lo nain a ka zummi cu zeitluk mithluachuak dah an si!” tiah a ti (John 20: 29). Titus 2: 3 nih Jesuh Khrih kan Pathian a rat `hannak kha hngak ko u,” tiah a kan forhfial. Cun Hebrew 1: 8 ah Pathian nih Jesuh kong a chimmi cu, “Sihmanhsehlaw a Fapa tu cu, ‘Maw Pathian, na bawiṭhutdan cu zungzal in zungzal tiang a hmun lai: Na pennak cu dinnak in na uk,’” a ti. Pa Pathian nih Jesuh cu Pathian a ti. Cucaah Jesuh Khrih hi Pathian a si.\nBiathlam ah vancungmi nih Lamkaltu Johan kha Pathian lawng biak ding a simi kha a chim (Johan 19: 10). Hmun tampi ah Jesuh an biaknak kan hmuh (Matthew 2:11, 14:33, 28:9, 17; Luke 24:52; John 9:38). Asinain ra ka bia hlah u, Pathian ka si lo tiah a kham bal hna lo. Pathian cu si hlah seh law an biak ah khan a kham ko hna hnga. Asinain a kham hna lo caah a chim bantuk in Pathian taktak a si.\nA biapi tukmi cu Jesuh Khrih hi Pathian si hlah seh law, a thihnak nih hin kan sualnak ngaihthiamnak a ser kho hnga lo. Pathian thin hmanh a hunter kho cangmi sualnak cu amah Pathian lila nih a ngaihthiam lo ahcun minung tuahsernak menmen nih ngaithiamnak a ser khawh ding a si lo. Cucaah Jesuh Khrih nih a kan serpiakmi sual ngaihthiamnak hi Pathian rian`uannak a si timi hi al awk a `ha lomi a si.


Kah Dohnak Ah PDF Lei A Thimi An Um - News and Media\nKah Dohnak Ah PDF Lei A Thimi An Um\nKalay-PDF le SAC Ralkap Kahdohnak Ah PDF-Kalay In Minung 3 An Nunnak A Liam. Sagaing ramṭhen, Kalaymyo nitlak thlanglei ah um mi PDF-Kalay battalion 3 sakhan cu nizaan April 12 zinglei suimilam 9:30 ah SAC ralkap minung thazaang 150 he an luhhnawh hna caah kahdohnak a chuak. Cu kahdohnak ah cun mizapi vengtu ralkap pakhat a nunnak a liam, sakhan kam i hmanh mi bomb a puah ruangah SAC ralkap tamlak an thi lai, tiah PDF-Kalay nih an thanh.\nSAC ralkap nih hriamngan he pehtlai in an kah hna hnu ah cu sakhan ah cun an lut i, hriam thazaang aa thlau tuk caah PDF-Kalay battalion 3 nih cun an sakhan cu an chuahtak, tiah theih a si. Kalaymyo nitlak thlanglei Pyidawta khua lei ah SAC ralkap minung thazaang 300 hrawng nih rallam hmunhnih in an sial i, nihin April 13 zinglei suimilam 10:00 hrawng ah PDF-Kalay, Zomi PDF, PDA, CNDF, CDM-Siyin, pah-kah-phah phufonh hna he an i kap. Chunhnu suimilam 3:00 tiang fak ngai in an i kap i, cu kahdohnak ah cun PDF-Kalay in minung 3 an nunnak a liam. SAC ralkap lei in a tlawmbik minung 5 an thi ve lai, tiah PDF-Kalay nih an thanh.\nCun Kalaymyo khuachung ah nizaan zaanlei le nihin April 13 zaanlei suimilam 6:00 hrawng ah SAC ralkap le tualchung hriamtlai phu kahdohnak a chuak, tiah khua mi nih an chim. Khuachung kahdohnak a chuahnak hmun cu Tahan sang ah a si i, Kalaymyo vanlawng tual pawng in kahdohnak a chuahnak hmunhma cu SAC ralkap nih hriamngan in an kahbawmh hna, tiah theih a si, cu kahdohnak ah kaphnih a thi mi le hliamtuar kong ah fehternak a um rih lo.\nYangon Le Pago Kar Ah Kahdohnak A Chuak I SAC Ralkap 10 An Thi: Yangon ramṭhen le Pago ramṭhen karlak ah a um mi SAC ralkap checkgate pakhat cu PDF nih an kah i SAC ralkap 10 an thi, tiah theih a si. Ramṭhen 2 kar Zuaitun(ဇွဲတွန်) checkgate cu nizaan April 12 zing Sml 11 hrawng ah Khayan PDF le Pago pengṭhen batallion 1 Kawa(ကဝ) PDF i bawm in an kah hna, tiah Pago ramthen PDF in rianngeitu nih a chim.\n“Minutes 40 fai kaphnih in kan i kap i Kahdohnak thawng kan hlat cuahmah lio a si. SAC ralkap 10 an thi i 3 hliam fak an tuar ti tiang lawng kan theih rih,” tiah a chim chap. Pago pengṭhen PDF nih nihin April 13 zinglei Sml 2 hrawng ah Ngaunglaypin peng Gyugiakone(ကြိုးကြာကွင်း) le Letpanpuh(လက်ပံပု) kar ah ral a veng mi SAC ralkap motor cu kutcheh bomb in an doh hna i SAC ralkap hliam a tuar mi an um, tiah theih a si. Crd – TCP


Indianapolis Khuasa Laimi Hruaitu Cu An Lungrethei Ko That Lei Mithan Si Loin Chiat Lei Minthan Hi Cu US Mipi Hmaikhah Asi Lo – Chin World News Evening\nAugust 14, 2019 Salai Van Chin News\nIndianapolis um Laimi Kan Roling Hoi: Inidianapolis khua ah rianngeitu police nih an chimmning ah Laimi nih meithal zuarnak dawr an bauh i meithal zuun 33 an fir tiah an zumh i, an Laimi hruaitu pawl khuaci an mui. A tanglei ah Chin Voice nih a tialmi rak rel te uh. Indianapolis khuasa Laimi hruaitu cu an lungre thei ko. That lei mithansi loin chiat lei minthan hi cu US mipi hmai khah a si lo.\nZahan Aug. 13, zanlei ah Chin Community of Indianapolis (CCI) nih naihrawng Indy i meithal kahnak a chuak pah lengmangmi kong he pehtlai in Emergency meeting an auh i Krifabu kip pastor le upa pawl minung 100 deng an chuak. Southport police 2 zong nih an telpi hna. Police nih zeidah an chim i zei kong dah an ceih.\nSouthport chief police 2 nih upa pawl an chimhmi hna cu; Meithal zuun 33 a firtu kha video record ningin cun Chin mino chung in an si ko ti zumh a si an ti. Firmi meithal hi zuun 6 cu police nih an tlaih khawh cang i meithal firmi a ngeitu minung 3 zong an tlaih chih hna an ti.\nMeithal dawr an bauh hnu in meithal kahnak voi 6 a chuak cang i an kahmi hna hi Chin mino minung 4 an si an ti. A kaptu zong, kahmi zong gang bu i ai telmi an si kho men tiah an chim. Chin mino minung 4 nih an i monghmi mawṭaw ah meithal zuun khat, zuun 33 firmi chung si lo in, meithal dang hmuh le tlaih a si tiah an chim.\nChin mino a lemsoi (recruit) tu hna gang bu phun 3; Asian Boyz, Southside Crips, le Vice Lords hi an um an ti. Nulepa nih fale tlonlen ning le an hawi komhmi hna ngiat le hngalh i zuam cio ding a biapi tuk tiah ralrinnak zong an pek hna ti a si. Credit: Salai Lairamthang Facebook\nA Poi Tuk Hringhran US Chin Mino Cu Kan Lo Cikcek Ko Meithal Zuun 33 A Firtu Kha Midang An Si Lo Chin Mino An Si


Kawlram Police Cu Cei Ko Cang Hna Seh,KNU Ralkap An Ngamh Ti Hna Lo. – Chintanbo\nKaren Ralkap/Hriamtlai Hi Cu Uar An Um Bak Ko… Palek I Cei Hna Seh. Palek pawl cu an i cei kho tak tak. Karen Hriamtlai nih an chuah hnawh hna i an dai hir hiar ko. Karen Hriamtlai , Ralkap hi cu uar an um kho tak tak si. An ral a ttha kho tak tak, mipi caah tih mi ngei bak lo in biatak tein a herh ning bak in an cawl cang ngam i an cawlcang kho fawn.\nTu ni Myawaddy khua chung ah sandah piah nak ah mi zei maw zat cu palek nih an tlaih hna. Sandah a piah mi palek nih harnak an pek hna le an tlaih hna cu, Karen Hriamtlai hna nih an theih le cang ka tein an va chuah hnawh colh hna. Palek pawl cu Karen Hriamtlai nih an va chuah hnawh hna i, nan tlaih mi kha thlah colh hna uh tiah an va ti hna.\nCu ti in Karen hriamtlai nih palek nih tlaih mi hna cu chuah hna uh tiah an va ti hna ah cun palek cu dai hir hiar tein an um i, Zaan lei mipi nih sandahpiah in an lawi pah ah kan thlah ve dih hna lai tiah chunglei thawng pang a thei tu ACC alliance group i a um mi U Ye Min nih a chim. Karen Hriamtlai hi cu uar a um kho tak tak si.


A Poi Ko: Halkha Dawr Ngeitu Pakhat NLD Cozah Ruangah Ngaihchia Ngaiin A Um Ko – Chin World News Evening\nAugust 13, 2020 August 13, 2020 Salai Van Chin News\nTutan Chin State cozah rianṭuanning cu lung a fak khun. A ruang cu Halkha dawr tuahmi pakhat cu Covid-19 zawtnak kilvennak zulhphung na buar tiin tingkhat (100000mmk) an liam tiah kan theih. A poi ngaimi cu anmah Chin state Cozah (NLD) lila nih zulhphung a buar ve ko nain zeihmanh cawlcanghnak (action laknak)le cawi liam ter a um ve lo.\nHalkha dawr ngeitu nih a chimmi cu, “Ni hin cu ka tha bak dih covid 19 zawtnak kilvennak phung na zul lo ti bak in ဒဏ်ေငွတစ်သိန်းbak kan liam. Meeting cu a kan tuah i zulh hung a kan chim a kan cawnpiak a kan chimmi kha a tha tuk dawr ngak dawr ngai zong nih kan si khawh tawk covid 19 zawtnak kong ah a herhmi chia uh a kan ti ning in zulh khawh ding kan i zuam .Kut ttawl nak ti nan chia khawh lo ah handgel chiah uh a kan ti bantuk ten zulh le chia kan i zuam. Tangka tingkhat hi a ngeimi ca ah cu a fawi te ko lai nain a ngei lomi kan caah cun a fawi bak lo. Liam kan tih tuk ve ruangah an chimning ten zulh khawh kan i zuam dih ko bu in liam nih a kan kiah thiam thiam. A kan check ni ah hin ka min a ka lak zung tuah ding a kan ti.\nZeidah ka zulh lomi um ka ti hna i zung nih an i ceih te lai a kan ti. Mah nih a kan check ni ah khan kan chanbau nak ziah a kan chim hnga lo. kan chim hna seh law tha tuk hnga. Ni hin zung ka kal i ka celh lo khun mi cu. Kan nu kan pi thi pakhat a chimmi cu kei ka dawr hi tingkhat man hman a tling hnga maw a ti. Zulh ding an ti mi zulh ka zuam nan in a ti.a vui hnin nak ah cun ting nga liam ding ti si fawn.Hakha dawr tuah pawl cu kan lo dawr tal awn ngam kan si ti lai maw. Tu lio tangka har ah a fawi ti lo, ka feeling ka vun tial ta ve,” tiah dawr ngeitu Manu Tin nih cun a chim.\nChin state cozah NLD nih naite zongah Covid-19 zulhphung fiang ngaiin a buar nain an cungah zeihmanh cawlcanghnak le chim relnak zong a um lo. Mino hna funtom in mibu tonhpumhnak an tuah ko nain zeihmanh cunglei in cawlcanghnak le liam cawiter a um lo. Asinain tutan ah Halkha dawr ngeitu pakhat cu zulhphung na buar tiah tingkhat (100000MMK) cawi liam ter a simi hi lung a fak ngaingai. Hihi rianṭuannak hmaanlo a si.


A Fiang Put Ko Hih, Chin Miphun Tanh Ding Chinmi Nih Dirhmi Chin Party Tanh Ding – The Chinlung Post\nSeptember 23, 2020 admin Kawlram 0\nChin miphun tanh ding, Chin mi nih dirhmi Chin party tanh ding, Chin ram le Chin nungphun ruahchih bu tein tialmi (Chin miphun ca hrimhrim tialmi) party policy a ngeimi Chin party nih Chin state ah acozah ser ve seh” tiah kan ti tikah “mah miphun ca lawng zoh ding a si lo, PYITAWNSUH SEIHDAT ျပည္ေထာင္စု စိတ္ဓါတ္ ngeihding a si, a bi tukmi miphun lungput (Narrow minded Nationalism) က်ဥ္းေျမာင္းေသာလူ မိ်ဴး ေရး ဝါဒ ngeihding a si lo, Kawl ram ah kan um ve caah miphun dang le Kawl huatnak thinlung ngeihding a si lo”\ntiin Kawl mi nih an kan ti tawn hna. A poi chin mi cu Kawl mi lawng nih si loin kan mah Chin mi lihla nih kan i ti ve tawn. Angaingai ti ahcun Kawl mi nih PYITAWNSUH SEIHDAT hi ngei hna sehlaw Kawlram ah civil war PYITUIN SIT (ျပည္တြင္းစစ္) or tlangcung hriamtlai phu a um hnga lo.Kawlmi nih PYITAWNSUH SEIHDAT ngei hna sehlaw Panglong hnatlak ning tein Federal le Self determination kha kan ngeihdiam cang hnga. NLD zong nih PYITAWNSUH SEIHDAT angei taktak ahcun Tlangcung miphun party pawl he Kawl ram kan ukti lai rian kan tuanti lai timi policy a ngeihding a si. Tlangcung miphun party kan herh hna lo timi hi PYITAWNSUH SEIHDAT a si lonak a lanhnak cu a si.\nTlangcung miphun hna nih kan mah kan ram cio ah kan mah miphun party nih nawlngeihnak kan ngei ve lai timi a pom lomi cu zeitindah Federal a kan pek duh ko tiin kan zumhkhawh hna lai?Physics ah zei thil tuah paoh ah aa tluk mi lehruhnak a um ( every action has equal reaction). Kawl mi nih tlukruang tein an kan tuah lo/ zoh lo.Miphun le biaknak thleidang in an kan tuahto. Nuhrin covo an kan bual. Kan nunphung le kan ca holh hrawkpiak an kan timh. Miphun maimit Burmanization an kan timh. Hi vialte in luatnak caah tlangcung miphun vialte nih hriamtlaih in kan doh hna. Chauvinism nih Nationalism a hrin mi a si.\nIndependent kan ngah hnu in nihin ni tiang Kawl mi nih Chin mi le tlangcung mi hna cungah tlukruangnak he dawtnak he ram mi sinak TAINGYINTA SEIHDAT (တိုင္းရင္းသား စိတ္ဓါတ္) he an kan tuahto bal lo, milu an tam deuh i a zei lei paoh in an kan teit lengmang bantukin tei cicek an kan duh peng (tyrany of majority). Kawlmi cu Nu le pa dirhmun ah a ummi an si i nu le pa dirhmun a si mi nih nu le pa sinak lungput he TABAWTHA CIHMUH (သေဘာထား ျကီးမွူ) an langhter ding a si nain an langhter bal lo.\nA thawng deuhmi a ngan deuhmi hmanh nih kan cungah dawtnak, thin fualnak an ngei lo ahcun a derthawm deuhmi, a tlawm deuhmi, kum saupi miphun thleidannak le nengneknak a tuarmi kan nih Chin mi nih kan miphun cu kan tanh ve ding a si lo maw? Kawl kuttang um le Kawl nih thu dir tuahter hi kan i vawi rih lo maw? A ziak in maw kan i ziak tuk cang. Chin miphun party mee kan pek i miphun party nih Chin pyine acozah kan serter ahcun cu nih cun miphun dang kuttang kan um duh lo timi lungput, miphunpi lungput a langhter lai.\n2008 phunhram tang dirhmi Pyine acozah ciocio ah Chin mi hrimhrim nih dirhmi party nih Chin state acozah tlaih mi le miphun dang nih hruaimi party nih acozah tlaihmi asulam or a muru (အနွစ္ သာရ) aa khat hrimhrim lo. Miphun sinak i uanpinak (A sense of National Pride) a tel. Chin mi lung fim a cu cang. Crd, Pa Hmun.


Esther Van Hnem Sung Nih A Lunglawmhnak Bia A Langhtermi Cu A Mak Bak – The Cherry Par\nEsther Van Hnem Sung Nih A Lunglawmhnak Bia A Langhtermi Cu A Mak Bak\nChintube People Choice Award ah ka va tel kho ve! Hi thil hi a voikhatnak bik a si ko nain ka ruah ningnak in tampi a rak mak deuh. Kei hna cu lau nawn in ka va um. Hmailei ka hei cuanh cia ah khin Bawipa nih a rem tiah cun kan miphun caah uanthlar pi awk khuakhannak a si lai ti ka zumh.\nKei mah bel te nau ka pawi hnu le ka hmai a zen hnu in hawi sin ka chuahlangh lo nak a sau cun, ring awn he ka hlatnak a vun sau i ka ral a chia,ka re zong a thei ngai. Ka ruah lo leng in ka tonmi thil nih a vun ka chilh deuh ruang ah hla lei ah ka thazaang a rak der deuh ngai ti ka vun i fiang. Cun i zuam deuh than ding zong thazaang ka vun la than.\nBawipa nih a rem tiah cun kum thar hin cun ka album ka vun thok than cang lai.Mi tampi nih thla nan kan campiak lengmang ti hi ka zumh bakmi a si. Ka lawm tuk. Cun hi ka page nan follow, like, comment, share mi vial te nih ka tuahmi ah i zuam chin ding in thazang a ka pek zungzal. Nan za pi cung ah ka lawm tuk.\nKa bia dongh hlan te ah hi People Choice Award tuahkho ding in na saduhthah a tak in na tlin ter khawhmi cung ah Chintube ngeitu Rosie kan lawmhpi tak tak. Bawipa thawng in a si caah Bawipa nih sunparnak co ko seh! Kan miphun hi cawisan awk thlak tluk in cawisan kan thiam lo lio ah a lam pakhat nan kan sial piak a si tiah ka hmuh i pumpak in ka rak lawm tuk. Bawipa nih a ram le miphun caah in hmang chin ko seh. Nan dihlak Bawipa nih thlawchuah in pe ko hna seh! Credit: Esther Van Hnem Sung\nRelchap a duh mi caah thawngpang dang, Thantlang sii-inn quarantine a chuah thaizing ah a thi mi Pi Biak Sung siibawipi Dr. Tun Pwar nih a thlop duh lo tiin chungkhar an lung a fak. Thantlang sii-inn ah i thlop ding in Mizoram Thekte khua in an ratpi mi Pi Biak Sung, kum 70 cu quarantine a luhnak in a chuah a thaizing December 15 chun ah a thi i quarantine a um lio ah siibawipi Dr. Tun Pwar nih a thlop duh lo tiin chungkhar an lung a fak.\nPi Biak Sung ruak hi Mizoram an khua Thekte ah an tlunpi i December 15 zan ah Zaangtlang khua in Tio tan in an khua leiah Zaangtlang khuami nih an kalpi. Ref: The Hakha Times\n← Breaking News: January 6, 2021 Hnu Lawngah Ahodah Kan President Kan Hmuh Te Lai.\nTrump Caah Thawngpang Tha Taktak →


Kawl Ralkap nih Paletwa khuate ah khuami Caw 60 leng an kah: CHRO - THE CHINLAND POST\nKawl Ralkap nih Paletwa khuate ah khuami Caw 60 leng an kah: CHRO\nSalai Tluangkipthang — Chin ramkulh, Paletwa peng ah um hmun a khuarmi Kawl Ralkap Light Infantry Division (LID) 11 tang ah a ummi nih an umnak khuate chung ah a tlonglengmi satil an kah i, thla khat chung ah caw 60 leng le a dangdang vok, ar tbk. zong tampi an kah tiah Chin Human Rights Organization (CHRO) nih July 15 ah cathanh a chuah.\n“Kawl Ralkap nih an meithal in, Caw 60 leng le a dangdang innzuat satil ‘maheh, vok le ar tbk.’ a tampi an thah cang i an mehhang ah an i serh” tiah CHRO cathanh nih a langhter.\nKhua mi pakhat nih, “Nifatin nawn in an thah i, thla khat chung ah hi vialte hi an thahmi a si. A bik in an khua zaamtak in khua an saknak hmun Seint Sin Wa, An Kho Wa, See Hpa Laung tbk. khua hna ahhin an thahnak a si. A caan ah cun, caw khat lawng an meithal in an kah. A caan ahcun, caw hnihthum an kah i, a sa thatnak lawng an lak i, a dang cu an kal tak. A chel ahcun, khuami va i lak u an ti hna” tiah a min langhter lo in CHRO ah a chim.\nPaletwa peng chung ummi khuate tampi cu kahdohnak ruang ah an chuah tak, an zam tak caah an innzuat satil pawl cu vaivuan in an um. An satil an zoh khok tilo. Atu ah, An Kho Wa khuami hna zong Tein Let Wa khua ah an zaam i, nihin tiang ah khua ah an kir kho lo. Cu ve bantuk in, See Hpa Laung khuami zong nih an ton ve. Khua an kir kho ve lo tiah theih a si.\nAtu bantuk in Kawl Ralkap nih an duh poah in innzuat satil an kahnak le an thahnak hi Paletwa khua pawng hrawng ah a si i, Ralkap Light Infantry Battalion (LIB) 289 an umnak pawng hrawng ah a si. A bik in, Kaladan tiva le Seint Sin Wa khua panwg hrawng ah a si.\nKahdohnak ruang ah Khuate ah a ummi khuami hna cu Kawl Ralkap nih duhpoah in an luhchuah ter hna lo pin leng ah, herhhai zalh ah, zarh khat nihnih te lawng khualeng chuahnak nawl le Paletwa ah herhhai zalh caan an pek hna. Cun, nihin tiang Paletwa khua chung cu duhpoah luh khawh a si lo ruang ah eidin awk an har ko tiah theih a si.#\nPrevious Thantlang Peng CNLD Pyine Hluttaw No. 1 in Chin Chin Pekthang Aa Cuh Lai\nNext Lam laklawh tang 2008 phunghrampi le 2020 thimnak ah Chin ramkhel palai hna timhlamhnak


Nupi A Ngei Cang Mi Le A Ngei Laimi Nih Theih Ding Mi – Chin World News Evening\nNupi A Ngei Cang Mi Le A Ngei Laimi Nih Theih Ding Mi\nNUPI NGEI CANGMI & NGEI LAI MI CAAH\nNa Nupi nih na eiawk, nadin awk an serpiak i an pek hlan ah a teh ( test) piak a si cun na caah a thaw maw thaw lo tiah an teh a si. An dawttuk caah a si ti kha thei. Na Nupi nih thlacam dingin le i pum dingin an fial a si cun lunglawm tein cam ko, lunglawm tein i pum ko. Hi vawleicung lawng I, len ti loin Vanram tiang lenti dingah an duh i an dawttuk kha thei. Na Nupi nih fale he lente i celh dingin an fial ahcun, Lunglawm tein nafa le cu lente celhpi ko hna, Nafale he dawte le rem tein um hna seh, palefa kar ah dawtnak hri fek chinchin seh tiah an duh hna caah a si kha thei.\nNa Nupi nih, Nu dang sinin an ven a si cun lunglawm thanuamtein um ko, mipa tampi an um ko nain, nangmah lengah duhmi le dawtmi a ngeih lo i pa tampi lakah an thimmi na si kha thei. Zumh tlak Nupi a si kha thei. Na Nupi nih a muisam, a thilthuam kongah an hal a si cun; A thau , a Der ah siseh; Naa dawhtuk, Na tlaktuk tiah chim peng. Nangmah bia chimmi lawng a pakhatnak ah a chiah kha thei. An zumh bikmi a pasal na si kha mu!\nNa Nupi cu leng chuah lai ah. aa tamh sau deuh a si zongah lungsau tein hngak ko, na mit hmuh ah dawh lo le mipi sinah na mithmai a chia sual lai tiah a phan caah a si. An dawttuk kha thei. Na Nupi nih nangmah lawng na leng chuah lai ah, ralring tein Motor mawngh an fial a si cun ; A bia ngai law ralring tein um ko. Lunglawm tein i ton than a duh caah a si kha thei! Nangmah loin nun dam a duh lo caah a si khah!\nNa Nupi kha Nangmah ta si, aho ta hmanh a si lo. Cun, na Nupi kha nu a si Kha thei. Sik le velh, hro len zong a hau lo khah, Pa bantuk in a thinlung a Hak lo khah! Daw law, Tha tein zohkhenh law , Nupi le hna i an lu cu, pa Nangmah kha na si , A lu ngeitu na that i na Dinfelnak paoh ahcun Mi nih tihzahmi Nu ah na ser khawh kha thei . Na Nupi sinah Pasal ngai bantuk in na um i a bia zeiah na rel lo i Nangmah duhnak lawngte tuah na duh ahcun ; Mi nih thangchiat le kong ceih bak na co ding le na hmuh ding a um lo khah!\nNupi a hmumi cu Thil tha a mu mi a si! Cu thil tha na hmuhmi cu a that chinchin i a sunlawi chinchin khawhnak dingah a ngeitu, pa Nangmah nih na thil tha cu na duh i Dawtkhawh chungin Na dawt i, Na Kil ven na zohkhenh a herh! [Careltu caah Thathnemnak a um hram seh,] Ref: LRP\nNote: Hmanthlak khi amah cabia he aa tlak caah langhter mi a si.


Breaking News : Ralring Tein Um Bak Ding PDF Le CDF Camp Ah GPS Hmang In Ralkap An Auh Hna – Onlinenungak\nBreaking News : Ralring Tein Um Bak Ding PDF Le CDF Camp Ah GPS Hmang In Ralkap An Auh Hna\nRalring tein um peng kan hau ko hih. Chin ram hriamtlai nih kan i ralring taktak a herh mi cu Rawn um mi CDM pawl Palek le PK tibantuk pawlhi an umnak PDF/CDF Camp ah an hruai hna i cucu hruai ti hna hlah seh ti ka duh ko.\nA ruang cu an van hruai mi hna chungah hin Motor Pk an um i PDF pawl tih ah a lem cang in CDM an i tuah tir hnu ah GPS hman in SAC ralhrang pawl CDF le PDF camp ah an hruai tawn hna tiah thawng theih a si. Ralring tein le lungfim tein um khawh rak i zuam peng ko u law.\nthawngpang dang : Oct 27 Zinglei Thawngpang Biapi Deuh Hna\nUS President Nih ASEAN Summit Ah Zeidah A Chim? : A voi 39 nak ASEAN Summit cu Oct 26, nizan ah thok a si cang. Tutan ah ASEAN chungtel ram 10 chungin Myanmar aiawhtu a bau ruangmang. Chungtel tling loin a voikhatnak an tuah a si. Tutan meeting ah US President amah pumpak in aa tel khawhmi hi lung a hmui ngai.\nUS President Joe Biden nih cun ASEAN Summit ah ralhrangbu nih hramhram a thiltuami vialte ngol ding, tlaihkhihmi vialte hna thlahpiak dih ding, ASEAN biakhiahnakl phun 5 zulh ding le democracy lei kar hlan ding timi bia a chim. A bik in ASEAN biakhiahnak phun 5 hna cu a tak in zulh ding le tuahsernak in langhter dingah US President Joe Biden nih cun a chim.\nMonywa In A Chuakmi Ralhrang Mawtaw Bomb Puahhnawh An Tong I Ralhrang 10 Leng An Thi : Monywa khuapi in Sagaing lei ah a kalmi ralhrang mawtaw 13 hna cu Min Moe ( မြင်းမူ)peng ah voikhat, Sagaing peng ah voikhat bomb puahhnawh an tong i mawtaw pahnih an rawk, ralhrang 10 leng an thi tiah theih a si.\nTuni October 27, zinglei suimilam 5:00 Am hrawngah a chuak mi ralhrang mawtaw hna 13 cu 6:00 am hrawngah Min Moe (မြင်းမူ )peng Alakappa ( အလ္လကပ္ပ ) khua le Wan Pyih (ဝမ်းပြည့်) khua kar ah mipi vengtu ralkap hna nih bomb in an puahhnawh hna i mawtaw pahnih rawk, cun ralhrang 10 nak tlawm lo an thi lai tiah pawngkam thawnglatu hna nih an chim.\nRalhrang mawtaw bomb a puahhnawhtu hna hi zeibantuk dah an si ti theih an si lo. Mah Bomb puah a tong mi ralhrang mawtaw hna cu pehzulh in an kal i Sagaing peng, Natt Khayan (နတ်ခရိုင် ) khua pawngah zinglei Suimilam 6:30 hrawngah bomb an puahhnawh than hna. Hi zawn i a puahhnawhtu hna cu ralhrangbu dohtu People Army to Fight Dictatorship (PAFD) an si tiah theih a si.\nRalhrang Dirhkamnak Tuah Dingin Biohahmu(ဗျူဟာမှူး) Nih Minung 1000 Tel Hrimrhrim Dingin Nawl A Chuah : Shan ramkulh in ni chuah lei, Keng Tung(ကျိုင်းတုံ) pengkomh, Mine Pyin(မိုင်းပျဥ်း) pengah nawlngeihnak latu ralhrang dirhkamhnak tuah dingin Biohahmu nih minung 1000 nan rak i tel hrimhrim lai tiah nawl a pek hna tiah theih a si.\nOct 27, tuni nawlngeihnak latu ralhrang dirhkamnak tuah dingin Mine Pyin (မိုင်းပျဥ်း)ah biohahmu Bohmugyi Tan Htun Aung nih Oct 26 ah meeting tuah in USDP party chungtel minung 300, khuami minung 50 le mipi ralkap (ပြည်သူ့စစ်) pawl hna he fonh in minung 1000 cu nan ra hrimhrim lai, rat lo a ngah lo tiin nawl a chuah hi a si.\nOct 26 ah khan khuami pakhat nih “Thaizing ah ralhrang dirhkamnak tuah dingin Biohahmu Tan Htun Aung nih meeting a kan auh i tel lo a ngah lo tiah nawl a kan pek. Khuami hna zong cuticun hramhram in nawl a pek ve hna. Mong Hsat(မိုင်းဆတ်) zongah khuami hna cu hramhram in nawl a pek hna tiah” a chim.\nShan ramkulh ni chuahnak lei Mong Hsat(မိုင်းဆတ်) khuapi zongah Oct 25 ah ralhrang dirhkamnak cu an tuah. Khuami hna cu hramhram in an auh hna i cheukhat an kal ve. Asinain an au lo, cuka tiang kal ding an tinak hmun tiang lawng an zulh hna tiah theih a si.\nMipi nih thimmi cozah sin in nawlngeihnak latu ralhrangbu cu atu tiang ramdang nih siseh ramchung ummi hna nih siseh lungtlinnak le cohlannak an tuah lo. A hawikom tha bik China, Russia le Thailand hmanh nih hnu an chit chin lengmang cang. Cu lioah ASEAN ah siseh UN le ramdang dang ah mipi nih an kan duh ko dahkaw ti kha lih in langhter an duh caah anmah dirkamhnak tuah dingin hramhram in khuami an fial hna hi a si. TachileikNewsAgency\nPDF nih hmunhma an zohfelnak ah ralhrang meithal 8 le pyusawthi chungtel 3 an tlaih hna, Taningtari ramthen Palaw peng, Mithkyaungtait(မိကျောင်းသိုက်) khua pawng ah October 21 in 24, nili chungah ralhrang le khuachung PDF phufonh hna kahdohnak a chuak. Cu an i kahnak hmun cu October 26, nizan ah mipi vengtu ralkap nih an va zohfel i ralhrang meithal 8, kuan le phaisa zeimawzat an lak pinahi pyusawthi chungtel 3 an tlaih hna tiah theih a si.\nMithkyaungtait (မိကျောင်းသိုက်) khuapawng ralhrangbu ခလရ 285 le mipi vengtu phu i Palaw-PDF, LPDF le PRPDF hna fonh in ralhrang cu an kah hna, cu an i kahnak hmunhma zohfelnak an tuahnak ah ralhrang meithal 8 le pyusawthi chungtel 3, ralhrang thilthuam, phaisa le kuan kan tlaih hna tiah Puhlaw mipi vengtu nih cathanh an chuah. Khit Thit Media\nDemosu kahdohnak ah ralhrang 10 hrawng an thi tiah KNDF nih a thanh, Kaya ramkulhDemosu peng chungah nizaan October 26, zaanlei ah i kahdohnak a um i ralhrang 10 hrawng an thi tiah Kaya (Kayinni) ralkap (KNDF) nih cathanh an chuah.\nDemawhsu peng chung Thuilwinbila(ထွီလွီးဘီလာ) le Ngwe Taung(ငွေတောင်) khuathar kar ah ralhrangbu le Kayinni ralkap (KA), KNDF cu nizaan zaanlei suimilam 2:30 hrawng tiang an i kap. Ralhrangbu nih Demosu peng chung Kawi biaknak inn chay-ya-daw(ခြေရာတော်) hmun pawngah umhmun khuar in minung umnak sangchungah hriamngan le hriamhme hmang in an kah tiah KNDF nih an cathanh ah an langhter.\nA luan cia ni tlawmpal chung zongah ralhrang phu nih hriamngan in an kah hna caah Moebe(မိုးဗြဲ) khuami minung pakhat a nunnak a liam, ngakchia pahnih tel in khuami minung 6 nih hliamhma an tuar tiah BBC nih a tial.\nShan Ramkulh Ah Tlangcung Hriamtlai TNLA Le RCSS An I Kap, Khuami An Thin Phang : Shan ramthen chaklei ,Kyaukmay ( ကျောက်မဲ ) peng chungah Kyu Shaw (ကြူရှော) khua pawngah tlangcung hriamtlaibu pakhat le pakhat an i kah caah khuachung inn cheukhat kuan nih a khen. Khuami hna cu thinphang le lungrethei in an um ko tiah theih a si.\nOctober 27, 2021 zing suimilam 3:00 am hrawng in Kyu Shaw (ကြူရှော) khua pawng ah kahdohnak thawng cu kan theih i zing sml 8:00 hrawngah khuachung inn cheukhat kuan nih a khen. October 22 khan Kyaukmay ( ကျောက်မဲ) peng Pan Hone (ပန်းဟုန်း)khua le Pan Pyat (ပန်ဖြတ်)khua hna pawngah TNLA le RCSS hna hmaitonh kahnak a um i nifatin hriamngan le hriamhme kah thawng hna cu a pawngkam khua hna nih an theih.\nTNLA le RCSS kahdohnak ruangahkhuami hna cu thinphan dai loin an um. Khua chuahtak in ramlak a himnak hmun i a zammi hna zong atu tiang khua ah an tlung ngam rih lo tiah Thachileik News Agency nih a tial. The Chin Post\nBreaking News! Hakha Khualipi Ah SAC Ralkap Helicopter A Phan Than Cang Ee


BY:Cung Biak Ceu (NLD) nan lungput hi zoh chia’ ngai nan si cang mual nan pho ngai cang – Onlinenungak\nBY:Cung Biak Ceu (NLD) nan lungput hi zoh chia’ ngai nan si cang mual nan pho ngai cang\nNLD nan lungput hi zoh chia ngai nan si cang mual nan pho ngai cang CNLD cu North Korea he nan tah chun chel hruai tu chia vialte he nan tah chun hna. CNLD nih an kan hruai bal rih ttung lo.\nNLD Long pei kum zeimazat an kan hruai cang hi kan khualipi Hakha inn lelo Zei tim dah an tuah Nan theih ko khi ta Kawl pawl nih an kan hruai rih ah cun in le lo Long si ti loin Minung zong an kan thah nawn dih te lai hi kan I fiang rih lo mu. Tampi chim awk aum rih.\nKawl pawl nih kum zeizat reng ruang dah an kan hruai cang, Mah vialte an kan hruai i an kan tuk an kan velh an kan tuah ning vialte theih ko na buin Kawl party cu kan hruai rih ko ulaw Nan kan tuk velh nan kan rawhral mi vialte kan I za rih lo ati tu nan sihi nani fiang kolo ma.\nCNLD nih cun Kawl pawl uknak hi kan i za diam cang I Kanmah tein I tawlrel kho hi kan duh tuk cang e. Atu i Chin Unau pawl a kan doh tu vialte hi kan in Dawt tuk hna. Nanmah kan in doh hna lo mu Kawl party kan doh mi asi hi i fiang hram u mu.\nKan mah inn le lo cia ah Midang rak kan tawrel u ticu sual lam aum hrimhrim lo. CNLD a suai tule a doh tu vialte hi Chin ram a zuar tu kan si hna. Chin ram caah Chin pa/nu kan dir loah cun Aho dah a dir lai.\nBy:Cung Biak Ceu


Thawngpang Ṭha Taktak: Halkha Covid-19 Mizaw He Motor An Cit Ṭimi Falam Pa Negative A Si Tiah Theih A Si – Chin World News Evening\nMay 4, 2020 May 4, 2020 Salai Van Chin News\nHakha Covid-19 positive a simi Case-150 he Kalay le Falam tiang motor ai cit ṭimi pa pakhat cu a thisen an check an tikah Negative a si tiah Falam senpi sizung rianṭuantu sinin thawngpang kan theih. Falam i Facility Quarantine an chiahmi hna minung (2) cu an thisen an check tik hna i Covid-19 hrik an hmu rih lo tiah theih a si.\nHi zawtnak an checkmi hna hi Mizoram in a rak tlungmi pakhat le Halkha Case-150 he motor an cit ṭimi pa an si hna tiah theih a si fawn. Falam Senpi zung lutlai sibawi Dr. Tluang Cung Thang nih a chimmi cu “Mizoram in a tlungmi kan checknak a ruang cu ramdangin a rakmi a si ruangah a si. Case-150 he motor an cit ṭimi pa lawng hi kan check lai i positive a si lo ahcun a chungkhar zong kan check hna lai lo. A voihnihnak cu kan check ti lai lo. Zeiruangah dah ti ah cun positive a ngeimi he an i tonnak kha ni (21) a rauh cang ruangah kan check ṭhan ti lai lo,” tiah a chim.\nCase-150 he motor ai cit ṭimi Falam pa i a chugkhar hna cu Home Quarantine in an chiah hna tiah theih a si. Cun thawngpang ṭha taktak a um ṭhanmi rihmi cu, Case-150 ruangah lunghrinhmi hna Halkha sizungah Quarantine in an chiahmi hna minung (56) hna cu tuzing ah an Negative an si tiah Hakha General Hospital nih thanhnak an tuah ve. Cirhti\nBreaking News: Hakha Quarantine Chiahmi Minung 56 Negative An Si DIH


ADVENTU – HNGAH CAAN RIMHMUI | Radio Veritas Asia\nADVENTU – HNGAH CAAN RIMHMUI\nA sangbik khamhtu bawi nih thinlung niamter a hrinnak kha kan hngah cio.\nZeitin muisam in dah kan hngah lai? Mt;3:2 kan zoh ahcun; “Vancung pennak a nai cang caah nan sualnak kha mertak cang hna u,”…a lam kha rak sialpiak u…a ti. Cucaah Advantu (hngah can) chungah sual ngaihchih in timhtuah a si cio caah cica muici hna in kan i khuh kha na cinken ṭheu lai…\nA fawi bikin kan fainter sicun Christmas hlan zarhli chung kha Advantu-hngah can tiah khiah a si. Cutisi ahcun hngah caan a langhter mi thil hna he kan theihter hna lai.\nA hringmi thingṭeng, thinghnah hna le Pangpar tel lo mi thinghnah kualte… Nitlak lei ram ahcun farthingṭeng tete hna in an tuah. A hring pengmi thinghnah kualte kan ti lai cu: - A hring muici timi cu, daihnak le ruahchannak a langhter mi a si ti kha chim hau ti lo tiah ka ruah. Thinghnah kual a pum mi cu; a fawinak in kan chim ahcun a fiangbik Crown (Siangpahrang lukhinh) pungsan, hlanchan Siangpahrang hna nih crown an i khinh caah Daihnak a ra phortu ding Siangpahrang kha a sawhter duh. Cuti a pummi (circle) te kha a dang khoika ah dah kan hmuh khawh? - Ṭhit-umhnak puai ah a si lo mei? - Ahram le donghnak um lo dawtnak le dinfelnak, cuti sicun thinghnah kualte na hmuh le cangka Pathian nih minung cungah a chiah mi dongh ngei lo dawtnak le minung leikap in pekchan dingmi biakamnak kha philh lo ding a si.\nCheukhat Pangpar kual ah phazawngdan pali a cheu khat panga an telh hna. A laifang i a dirmi panganak phazawngdan cu Jesuh Khrih ai awhtu a si. Adventu-hngahcaan zarhli caah zarh kip Vanmi phazawngdan pali a si. Zarh thumnak i vanmi phazawngdan chim lo in cun a tangmi phazawngdan pathum cu cica muici lawngte an si kha mu…\nZarhkhatnak i van mi phazawngdan kha profet phazawngdan tiah an auh. Bawipa Jesuh Khrih a chuak lai ti kha hmasabik ah profet hna nih Bible hlun chan chungah hmelchunhnak an rak chimchung cio cang. Cucaah miphun vialte nih chimchung bia bangin kan hngahhlang cionak a si cuh! Hngahhlang (ruahchannak) phazawngdan ti zong in auh a si.\nPahnihnak phazawngdan kha Bethlehem phazawngdan tiah an ti. Khamhtu Pathian nih David khua hmete a si mi Bethlehem khua ah a rak hrin caah a si cuh! Jerusalem in 8km tluk a hlatnak hi khua hmete ahhin Bawipa Jesuh cu a rak hrin. Cu chanlio ahNu Mary le Joseph cu milu relnak caah Nazaret khua in thabat zaangba in an rak ra an ti…\nCheukhat nihcun Bawipa Jesuh cu minung hna kha Vawlei muihnak chung in lam hmuhsak phawrh piaktu ding a si caah khullam phazawngdan tiah chuankhan in an auh ve.\nPathumnak phazawngdan tu cu hleice te sandaang muici a si. Lunglawmhnak a langhter mi a si i Tuukhal phazawngdan tiah zong in an ti. Hmasabik khamhtu a va biak mi hna culeikuang i Tuu a cawng lio mi, sifak Tuukhal hna a si. Pathian nih a caan caan ahcun teinak hmuh i minthang mi hna nak in thinlung dawh le thinlung thiang a ngeimihna tu kha a thim hmasa tawn hna timi cawnnak a si…\nAhnubik phazawngdan cu lamkaltu Vancung mi phazawngdan ti a si. Cut ikan ti tikah Tuukhal hna kha “Vawlei lawmtuah, Bawipa a ra”…ti mi hlaremh sak in thawng a rak thanhtu Vancung mi tete hna kha naa theihṭhan ko hna lai. Hmasabik “Gliria” hla kha hlaremh an rak sak cionak cu a luan ci akum (2000) lonh ah a si cang.\nKhah! Cuti sicun khamhtu a hrinlai ni ‘Christmas’ puai kha ṭha tein kan don khawh cionak dingah Adventu-hngahcaan rimhmui tein i tom cio hna usih law…\nAdventu rimhmui, New New Nandar (s+v)\nAlettu; Nobert Caling (OSC)


Kim Jong-un Nih A Dawt Tuk Mi A Nupi Hi An Thah Maw A Si Hnga A Tlau Hme? – Onlinenungak\nKim Jong-un Nih A Dawt Tuk Mi A Nupi Hi An Thah Maw A Si Hnga A Tlau Hme?\nNorth Korea ram hruaitu Kim Jong-un i a nupi ‘Respected First Lady’ Ri Sol-ju (kum 31) cu January 25 in a konglam theih a si ti loh. thla 10 chung bak mipi sin ah a langh ti lo caah bia chawkvai zong a tam ngai cang ti a si.\nA pasal nih a tha maw a dam lo, Coronavirus ṭih ruangah a vak chuak ngam loh le a si lai tiin, a phunphun in an chim cio. Puai nikhua le thil biapi caan ahcun a pasal pawng te ah a um zungzal tawn nain January 25 in hmuh khawh a si ti loh.\nNorth Korea’s military puai an neih caan October 10 zong ah khan Kim Jong-un lawng hmuh a si, kumdang ahcun a nupi nih hin a telpi tawn i, a pawng ah a thu. Kim Jong-un cu a ṭap bal loh nain, ralkap lalnak 75th Birth Anniversary puai ahcun ṭap pah in bia a chim ruang ah pakhat khat thil um a um le si lai tiah a ruat mi zong an tam pi.\nṬah bu in bia a chim mi cu, mah hi ram hruai tu ding ah mipi nih nan ka bochan tuk i, ruahchuan nak zong nan nei, Asinain, nan ka bochan ning bantuk in ka cawlcang kho bak loh si ko. rak ka ngaithiam uh” a ti. Covid-19 boruak lakah an ram a hruai khawh lo caah a tap ti a si.\nA pate zong a rak thah bal ruang ah khan mipi nih lunghrinh nak an nei deuh ti a si. Kim Jong-Un a bawi hnu kum 2-nak ah a pate Jang Song Thaek a thah colh. An rampi cawlcangh nak ah a dohtu a si tiah an tleih i,2013 kum ah a pate cu a thah.\nJang Song Thaek an thatdan cu a phunphun in an chim i, ṭhenkhat nih taklawng in an umter hnuah uico an eiter an ti. Asinain, US President Donald Trump nih a mah tuanbia tialtu Bob Woodwoard sin ah Jang Song Thaek cu a lu an tan i North Korea ram hruaitu pawl i zoh khawh ding im an chiah tiah a chim. (Daily Star) Ctedit : Meifar


Chuak Ti U Nau Bantuk In A Um Mi Nay Toe Le Rain Moe - TIMES OF CHIN NEWS\nMay 17, 2019 thawngthawng CELEBRITIES 0\nRain Moe cu mi pi nih Thazaang an pe ngai mi le a hlawhtling ngai mi hlasak thiam a si. Nay Toe hla tam deuh hi a mah nih a phuah mi lawngte an si. Nay Toe le kei cu chuak ti unau bantuk kan si ko tiah media pawl he ton nak an ngeih lio ah a chim hna.\nMah le rian cio kan tuan ko caah kan i ton lo nak a sau ngai cang. A sinain kan nih pahnih hna cu zeitik hmanah then khawh a si lo mi unau kan si ko.” Nay Toe he kan sa ti mi hla tam pi a um rih. Album kan chuah rih lo mi hna zong an um. Kan chuah lai maw chuah lai lo dah ti zong kan theih ri loh” tiah a ti.\nNay Toe cu thiannak ziaza dawh a ngei mi zong a si caah hlawhtlinnak a ngai mi a si i kei mah zong mi pi nih thazaang an ka pek lo ah cun kai zuam nak vialte hi pakpalawng an si dih lai. A tu bantuk in kulh in bia a ka hal tu media nan dih lak cung ah lawmnak tam pi ka ngei tiah a ti. Mi pi zong nih Nay Toe he unau bantuk a um mi Rain Moe zong thazaang an pe cio lai tiah zumh a si.\nAung San Suu Kyi nih hin teinak a rak hmuh caah kan Chinmi cungah dawtnak nei in Vice President ah Henry Van Țhio a thim i kan Chinram le a minung nih tampi hlawknak kan hmuh caah an Party hi Vote țhan ding asi\nBrandon Vera nih 100% bak in round 1-2 ah ka knockout lai a ti bak ko\nKawlram 2020 election hi zei bantuk deuh hi dah Chin mipi nih vote kan pek a herh\nKawl pawl nih Chin kan pupa hna nih an rak ngeih mi culture le customary law kan lak than a cuh cang\nAmerica um kan unau zeitin dah an thutdir i Zei harnak dah an ton


Biaknak-Hmurka: Thawngtha Bia Cu Ka Zahpi Lo\nThawngtha Bia Cu Ka Zahpi Lo\nCIM Caan hmannak (14th March, 2010)\nBawi Krih ah Nu le Pa U le nau hna,\nCaantha a kan pe tthan tu kan Bawipa Min thangtthat si ko seh. Pathian Dawtnak, Velngeihnak le Daihnak cu thawngtha aa hrawm kho mi dihlak cung ah hmun tthan ko seh.\n“Bawipa sin ah lawmhnak bia chim u; a lianh\nngannak kha thanh u; cun a tuahmi thil kha miphun vialte chim hna u. Amah cu hla in thangtthat u! A tuah mi thil khuaruahhar vial te kha chim u! Kanmah cu Amah mi kan si caah kan ilawm, Bawipa rian a ttuanmi vialte ilawm u.”\nNihin cu Lairam ah thawngthabia a luhnak Kum -111 nak camtuak zarh asi I, Thawngthabia a kan phurhtu Siangbawi vialte hna upatnak he hi ca nan rel lio ah Pumpak thlacamnak nan rak neih cio nak lai kan Sawm hna. Cun, Global Day of Prayer for Burma tiah Ramkip in miphun tampi nih kan Ram le Miphun zalonna\nk caah thlacamnak an neih cio ni zong asi. Kan thlacamnak cio ah atanglei hna hi icinken cio hna u sih:-\nRamchung mipi 50 Millions nih an haalcem mi zalonnak dik hmuh khawhnak caah\nRam caah rianttuantu Upa le Hruaitu hna caah\nThawngthabia chim in rianttuantu Missionary, Pastor, Evangelist le Krihfa bu hruaitu hna\nInnkangh a tong mi Lungkhin khua nu khua pa hna caah\nMaupar ruang ah a ttamhal mi kan unau hna caah etc…le adangdang\nThawngttha bia kan ihrawm hlan ah ‘Halleluia Sunpar nak amah chinhter’ timi Bawipa thangtthatnak hla ngai tti hna usih.\n(Ngun Thawng Lian)\n“Thawngtha Bia cu Ka Zahpi Lai lo”\nRom 1:16 “Thawngtha bia hi ka zahpi lo, …”\nLairam ah thawngthabia a luhnak Kum-111 nak camtuak asi caah Bawi Krih thawngtha bia nih zeitluk in dah kan sining, kan nunning hna a kan thlen I khuaruahhar in Pathian nih Lam a kan hruainak hi ka thinlung ah a khat. Zei ca’h tiah, thawngtha bia nih cun, A nung mi Pathian kong le Zungzal Nunnak kong theihter lawng si loin, nitin te kan tthutdir ning thok in kan sining dihlak tthancho nak lam ah a kan thlen i Fimnak Lam ah a kan hruai I tthanchonak a kan pek. Cun, kan miphun tiang akilven phah. Kawlram tuanbia ah Pyuh miphun hna an rak lianngan nak te hna kan rak theih bal na’n nihin ah cun an lo, hi hna hi Bawi Krih thawngtha bia hi rak cohlang ve hna seh law an miphun ning in an lo hrim hnga lo tiah ka ruah. Zei ca’h tiah Miphun hmetete ( Mizo, Lai etc) hmanh pei Krihfa kan si ruang ah kan inn pa miphun ngan hna nih an kan lemh khawh lo I, an kan lemh ngam lo hi!!! A nung mi Pathian nih a kan kilven caah asi. Cucu thawngtha bia ‘hmual’ asi.\nNihin ah Laimi hi Vanlawng ticket man hmanh mi liam piak cia in Vuleicung Ramttha ttha ah kan hun phan hna. Ka hawipa hna nih cun, ‘Vanlawng pakhat khi a hire bak mi kan lo, Laimi lawngte kan si e’, ati. Kan sak lo Inn lo ttha tha ah kan um I, an ram chung Fimthiam san nak Sianghlei run ttha ttha hna ah a kai mi zong an tlawm ti lo. Hi vialte hna vun ruah tik ah kan mah le kan mah zong kan khuaruah a har I, kan Innpa miphun dang le Unau hna zong an khuaruah har. Mah vialte hna hi, Bawipa kutneh an si hrim lo tiah ahohmanh nih an ti ngam hrim fawn lai lo.\nAsina’n, kan miphun lak ah thinghmui hma bang zawtnak kan neih mi a um!!! Cucu, ‘Hmunkhat teah rianttuan ti kan thiam lo’. Kan phanhnak poh ah ibut loin kan um kho lo na’n, kan ibut nak poh ah kan buai I hnahnawhnak a chuak lengmang. Sual kan iphaw viar hna I mah le mah thiam kan icoh viar hoi hna. Abik in Krih minin kan ibut nak ko ah an si khun hna. Aa daw-hria ko mi zong kan itthen hna I, zeitluk lungfak khi dah kan si? Mah hihi, Thawngtha bia nih kan nunnak a kan khen tak lo ruang ah asi sual hnga maw? Silo ah, kan ineih ko mi thawngtha bia kha midang sinah dawtnak in kan luanter ti lo ruang ah dah asi hnga? Thil tampi a um ko lai! Cu lak ah vun langhter ka duh ve mi cu:-\nThawngtha bia nih aa tinh ve mi cu kan theihcia mi kha athei rih lo mi hna va siaherh chin ve hi asi. Acung lei kan langhter cang bang, nihin I ramkip kan phanhnak hi Pathian nih akan timh piak cio mi cu a um hrim ko. Culak ah pakhat cu, kan phanhnak cio ram le miphun hna sin ah thawngtha phur tu va si chin ve khi asi. Cu rian cu itlaih cio hna sih law cu kan I remlo manh hrim hna hnga lo! Thawngtha bia kan I siaherh taktak ah cun ngaihthiam nak a chuak lai I lungrualnak ahrim chih hnga! Dawtnak a chuak lai I izawnruah nak achuak lai. Aa zawnruat taktak mi cu hmunkhat te ah an um tti kho zungzal ko.\nRom cakuat ttialtu pa Paul hi thawngtha bia arak zah pi bal caah asi lai, thawngtha bia azah pi ti lo nak achim hi! Biatak nih a nunnak athlen taktak hnu ah cun ahlan I a rak doh mi kha a tanhtu ah aa chuah diam ai!!! Laimi hi 1990(?) hrawng hnu hin biatak thlak in Kawlram chung miphun dang hna sin ah thawngtha bia chim hram kan vun ithok ve. 1999 ah Centenery kan vun tuah I Pathian sinah kan Miphun ning in kan kup kan vun bil bak in khuaruahhar in kan caah Vulei cung lam vialte a hung aung put ai!!! Pathian Dawtnak Thawngtha bia hmual hi zeitluk in dah a lianhngan!\nThawngtha bia cu thihnak in zungzal nunnak ah a kan thlengtu lawng si loin, kan sining vialte a kan sersiam tu asi I, kan mah thawng in miphun dang hna zong Pathian nih sersiam ve a duh hna. Cu mawhphurhnak zong a kan pek I, kan Nun man hi thawngttha bia asi tiah kan I dir pi ah cun hi nak hin kan hmailei lam a ttha chin lai.\nDawtmi U le nau Nu le Pa hna, Na umnak , kan umnak cio ah Bawi krih thawngtha hi dirpi cio tthan ding in nihin a voi -111 nak thawngtha bia kan ram I a phanhnak ni ah kan sawm hna. Pathian nih sunpar nak co ko seh. Amen.\nNgun Thawng Lian\n(CIM caanhman nak ah thawngtha bia chim tu ah kan sawm mi nih can a hman khawhlo caah, keimah nih ka rak ttial nak asi.)\nTheihternak: March 14, 2010 ni CIM caan hmannak kan tarmi a si.\nPosted by Bibik at 6:31 PM\nLabels: CIM, Ngun Thawng Lian, Phungchim\nNihin Rawl: Mi Sifak An Au Tikah\nBawipa Nih An Herh\nKan uan pi ko ka pa/ Poor and Suffering Servant of...\nNihin Ka Tonmi Chungin\nMary Daly Philhlonak Caah\nPathian Nih Mifim Bik Nakin Mifim Deuh A Timi Cu\nNihin Rawl: An Sualnak An I Phuang\nThlarau Damnak le Miphun Damnak


US zum ning bantuk in China nih a tuah tak tak ko cang\nadmin September 4, 2021 Leave a Comment on US zum ning bantuk in China nih a tuah tak tak ko cang\nChina a mawh lo, a tim bik mi cu US tei kha asi cang caah, atu dirhmun zoh ah cun GDP ah China nih US cu a tei ngai cang, Natein Ralkap le Economic ah China nih US a tei khawhnak ding caah cun a tlawmbik ah kum 50 a hau an ti mi a si\nMah cu China nih fiangtein a thei caah a herh ning poah in US tei khawhnak ding caah lam a kawl peng mi a si. Afghan ram an buai tuk lio ah China nih chawlehnak caah hmang ding in lam a kawl cuamah hoi cang caah China hi cu vawlei ral a si ti u si law kan chim sual lai lo\nUS nih ralkap pawl hna cu Afghanistan in a lakchuah dih cang hna. USSR le US nih an chuahtak hnuah Afghanistant chungah source a um mi vialte miak duh ruangah China hi Afghanistan ah rian tuan ding in timtuahnak a ngei cang. Afghanistan ah Taliban pawl nih cozah an tlaih cang caah Economic lei ah harnak fakpi an tawn cang i,\nEconomic ah an dirhmun an serhthan khawhnak ding caah lam tha bik cu China he rian tuanti kha a si cang. Taliban Abdul Salam Hanafi, member of the Islamist group’s political office Doha, Qatar le Wu Jianghao, Deputy Foreign Minister of the People’s Republic of China\ncu phone hmangin zeitin rian tuan ti a si lai ti kong an cei ti tiin Taliban spokesman Suhail Shaheen nih a chim. “Chinese Deputy Foreign Minister nih a chim ning ahcun Afghan ram ah China Embassy, Kabulah Embassy cu a hlan bantuk in an onh peng lai i, zeibantuk buainak a um lai lo tiin a chim. A chim than ning ahcun a luancia caan ah hawikom tha kan sinak in fek deuh in rian kan tuan ti lai tiin a chim chap\nTaliban he Security le Economic lei ah heh tiah rian kan tuanti lai i, Afghanistan ram chung le pawngkam ah Taliban pawl nih a her mi paoh security lah rian an tuan lai i China nih Economic lei ah a her ning tein rian a tuan ve lai tiin a langter. Covid kongah China nih a her ning tein Afghanistan pawl cu bawm ding in lam a kawl chap lai ti a si\nAnalyst pawl nih US Withdrawals cu China cu US a tei khawhnak ding caah lam kaupi a hun piak ti a si. Expert pawl nih an chim ning ahcun China nih Afghan rumnak le resource, Silk Route hna cu China caah thil tha tuk mi le China thangchonak caah a hmang lai i, China caah cun thawngtha tuk a si lai an ti. Mah bantuk in China nih Afghanistan ram chungah heh tiah rian a tuan cang lai US caah cun thawngchia ngai a si tiin an chim. Source-RTK\nUS Security caah tih nung tuk mi, Trump chim ning bantuk si cang hi →\n← Trump bia chim mi cu a dik bak ko. A chim ning bantuk a tlung


Salai le Mai Kawng capar sung by Salai Vantu (Laimi nih Salai & Mai kanhman mi hi a sullam kan thei maw?) – VAKOK AUTHAWNG\nSalai le Mai Kawng capar sung by Salai Vantu (Laimi nih Salai & Mai kanhman mi hi a sullam kan thei maw?)\nTheihkauhnak / By vakokauthawng / April 6, 2020 April 6, 2020\nSalai le Mai Kawng capar sung\nby Salai Vantu\nMiphunpi Ngandamnak:1966 le 1970 hrawng, South East Asia chung i boxing ah a min a thang ngaingaimi Laimi pathum an rak um. Cu hna cu; 1. Ni Ni 2. Dawla le 3. Hrang Kham an si. Ni Ni cu Kawl min he aa lawh ca-ah miphun dang nih Laimi ah an ruat lo. Dawla zong cu dollar hei ti lei kap ah ruah deuh asi ca-ah Lai min ah an ruat hawi lo. Hrang Kham timi cu Kawl asi lo a fiang ko. Laimi nih cun Lai min asi cu kan theih. Asinain, miphun dang nih cun Laimi asi kha fiang in an thei lo.\nKawlram min in vulei cung boxing thongh zuamnak ah sui medal an lak tikah ka sianginn kai tti Kawl pawl nih Laimi an si hi thei hna seh, ti cu ka duh. Hi hna hi Laimi an si hih, “tiah va au len awk ah a ttha fawn lo. Asi khawh ahcun tadinca ah an min an hmuh bak khan Laimi an si kha thei colh hna seh, ti kha ka duh deuh.\nCu tikah ka lung chungah a rak chuakmi cu Karen pawl hi an si. Karen nih hin an min cu Karen min, Kawl min, Judah min, Mirang min, Mirang holh sawhsawh asimi Wonderful hei ti bantuk in an duhmi min poh kha an i sak.. Asinain an min hmai ah “Saw” a um ruangah khan Karen pa asi, ti kha kan theih colh hna. Min pakhat hram ah “Naw” timi kan hmuh cangka Karen nu asi, ti zong kha kan theih colh ve. Cu kong he pehtlai in Rangoon Universities Chin Annual Magazine (1972) ah khan Kawlca in ka rak ttial. 1970 ah ka ttialmi kha 1972 lawng ah khan magazine a rak chuah khawh caah asi. Cu ah cun Laimi nih “Pa, Nu, Pu le Pi timi pawl hi Karen pawl nih “Saw” le “Naw” timi an min he tthen lo bak in an hman bantuk hin hmang kho ve usi law, tiin ka rak ttial. Cu hnu tlawmpal 1975 hrawngah Salai Nelson Siangawr Vanhnin, Salai Van Ling le a hawi le Rangoon Sianghleirun kaimi pawl hrihnak in “Salai” le “Mai” timi kha Laimi min ah legally in hman khawh dingin nawl ngeitu hna nih an rak onh hna, ti thawng kan rak theih tikah, kan rak i lawm tuk hringhran. Zeicaah tiah, kei nih ka rak chuahpimi kha cu phan chawmmi asi ca-ah upadi nunphung chungah a luh ding in tampi chimrel a hau rih lai. Salai le Mai timi cu, holh phun dangdang a holhmi Laimi miphun tte 50, 60 lakah pakhat asimi Asho Laimi nih a cunglei ah kan miphun Laimi min ah hin rak um ve selaw, tiin ka rak duh tukmi a ruah awk ka rak hngalh lomi kha asi. Ka thang tthat tuk hna. A cung palang deuh in zoh ahcun Salai timi hi Mr. , U , Ko le Maung bantuk asi, ti khawh asi. A dik ve ko. Asinain, kha pin lei ah khan sullam dawh te a ngei rih. Sullam thuk ngaimi a ngei.\n1. Mr. timi hi upa (adult) asi cangmi “Ko” le “U” ti khawh mi sin lawng ah hman khawh asi. Min he aa tthen chel a tampi. Miphun a ai-awhnak tha a der. A tlangpi(general) sawsawh asi i, national identity a kennak hmual a der.\n2. Kawl nih an hman mi U, Ko le Maung zong hi min he aa tthen chel a tam pi. Min he aa tlai tthup lo. A hmet lio ah “Maung”. A hun upat deuh tikah “Ko”. Cu hnu ah “U” ti asi. Dr. degree te hna hmuh tikah cun Maung, Ko le U vialte an tlau dih.. Dr., timi nih a rawlh hna. Zei miphun asi tinak a lang tilo.\n3. Karen nih an hman mi “Saw” le “Naw” cu hi bantuk asilo. Minung fa pakhat a nu paw chung in a rak chuah i, a min sak mi ah khan sak chih asi. Cu caah “Saw” cu min he tthen khawh asi ti lo. Sianginn kai tikah, rian ttuan tikah, a zungzal a mah he a um tti. Saw a um hnu kha cu a zei bantuk min i sak zong ah Karen min asi cang. Tahchunhnak ah; Saw Kapi, Saw Ba Win, Saw Nelson. An chuah kaa in an thih tiang tthen lo in min pakhat ah an hman. Saw tel loin Kapi, Ba Win, Nelson tiin kawh ahcun Karen min asinak a lang lo. Asinain, ‘Saw’ aa tel ahcun zei bantuk min an i sak hmanh ah Karen min asi, Karen miphun asi, tiin theih colh asi. Zei cah tiah Saw cu Karen miphun identity asi. Hi ruang ko ah hin Karen hi Kawl he an i cawh tuk ko nain an phun a loh khawh lonak hi asi.\n4. “Salai” le “Mai” zong a cung lei kan chim mi “Saw” le “Naw” bantuk hin an sining asi ve. Salai Tun Than cu a upat tikah U Salai Tun Than, tiah Kawl nih an kawh. Ph.D a hmuh tikah cun Dr. Salai Tun Than tiin kawh asi. “U” hmunhma ah hin “Pu” kan chiah lai, ti ahcun, Pu Salai Tun Than ti ding khi asi ko. A poinak zeihmanh a um lo.Hi bantuk in a miphun identity a ngei lo mi Pyu cu a lo diam cang. Na Laimi (Chin) phun loh ter ding ah cun na siang hrimhrim ve lai lo. Salai kan hman tikah hin kan Chin national identity a langhter. A tthat khunnak, a tthawn khunnak cu min he aa tthen lo tikah pupa phun min i sak chih a duh mi ca-ah a dawn lo. Tahchunhnak ah, Salai Sang Ling Cinzah ti khawh asi. Lairam(Chinland) chungah tlawngkal pehtlaihnak( communication) a tthat lo tuk ca-ah kan miphun holh aa tthek tuk hringhran i, cu ruang ahcun a herhning tluk in kan rak i ruang kho deuh tawn lo. Khat lei ah ruah ahcun hi ti holh phun dangdang tampi kan ngeih mi zong nih hin kan Lairam a dawh ter ve ko. A ttha bik hngami cu; holh tampi kan ngei ko nain miphun pakhat kan si, tinak hi langh ter khawhnak lam kan sial a hau. Kan pupa kan ule nih common language ngeih a ttha, timi hi an rak chim tawn i, atu tiang zongah chimrel cu asi lengmang nain a nai deng rih lo, a lo. Asi nain Laimi vialte lungrualnak a duh taktakmi ca-ah cun a har lo.\nAtu kan ngeih ciami kan min ah hin i funtomnak in thawk khawh asi. Cuhnu ah, kan ram le kan miphun a ngan a dam lai i, aa dawh chinchin lai.Zungzal in zungzal tiang.A hlan ah “Pyu” timi miphun nganpi phun khat Kawlram ah an rak um bal, ti asi. A tu ah cun an um ti lo. A tu ah Kawlram ah Pyu miphun an um tilonak a ruang hi, Pyu miphun vialte an thih dih, an pulh dih ca ruangah asi lo. An miphun identity an ngeih lo ca-ah an pawngkam ummi miphun ngan deuh a simi Kawl nih an dolh dih hna ruang ah asi, ti cu kan theih dih cang. Laimi zaran zapi nih kan thiamnak, kan ngeihchiah le kan thazaang nih ram le miphun caah tthathnemnak tuah khawh awk hnga tiang in a phan dih kho lai lo. Asi nain pumpak cio in kan identity kha kan i tlaih khawh cio asi ahcun, kan ram le kan miphun caah tuanvo sung pakhat kan i khinh asi hrimhrim lai. Chinram ah kanmah tein kan um khawh chung poh cu phan awk a um tuk hnga lo. Asinain a tu ah rawn ah, miphun dang karlak ah a tampi kan um cang. Laimi tampi an tlau cang. An tlau cuahmah cang. “Aphe Chin phit de, nga Chin ma hoh” an ti cang. Laimi pa pakhat cu Kawl khua ah a um lai. A Lai min kha pawngkam hna nih an ko kho lo. Cu ruang ah Ni Vung in Ne Win ah a min a thlen lai. Kha ti Ne Win asi hnu ah khan cun, a caah himnak a um kho ti lo. A zaw i, a miphun a thi ko cang.\nHi ti hin asi. Kawl lakah caan sau deuh a um tikah Kawl holh pakka in a thiam lai. A fa le chan ahcun Lai min cu sak awk tlak hmanh ah an ruat ti lai lo. Cu tikah Laimi pa Ni Vung cu Ne Win nih a dolh cang lai. Chan thum tiang hmanh a kal hlanah, a fale chan ah a Lai miphun sinak a dong. Cucu mit hmuhmi asi. Lam hlapi zoh len a hau rua lai lo. A tu Kankaw, Daidin khua ah a um mi kan Laimi hna khi hei cuanh ta hnik hna usih. Lai ngakchia pawl kha Laimi na si maw, tiah va hal hnik hna hmanh. Mi tampi nih; “Nga Chin ma hoh. A phe Chin phit de,” an in ti hna lai. Biatak te! Laimi lakah kha ti asi hngami le asi cia cangmi le asi lio cuahmah mi tampi an um, tiah ka chim ngam. Asinain, Salai Ne Win i ti se law, a fapa zong kha Salai Maung Hla hei ti koselaw, a miphun a nung zungzal lai. A tlau kho hrimhrim lai lo. Na miphun identity na langhter poh ahcun a zei bantuk min naa sak zong ah khan a poi lo.\nChim duh mi cu; tahchunhnak ah Salai Wonderful, Salai Richman, Salai Johnson, Salai Kyaw Kyaw, Salai Soe Paing ti bantuk in a phunphun i sak khawh asi. A zei bantuk min na va sak hmanh ah “Salai” in na thawk poh ahcun OK asi. Na ram le na miphun rian na ttuan asi. Karen bantuk in Kawl he an i cawhtthup ko nain Lai asi zungzal khomi Asho Laimi pawl an tlau khawh lonak a ruang pi bik cu; an min hram ah ‘Salai’ le ‘Mai’ a um ca-ah asi.Nikum naite ah khan thawngpang pakhat te kan rak theihmi cu; Kawl rawn ah sianginn a kai mi Laimi ngakchia hna cu an min Lai min kha an Saya te le an hawi le nih an auh khawh hna lo ca-ah Kawl min nan i sak dih lai, tiah hranhram in an fial hna ti asi. Hi kan Lai ngakchia hna caah hin thin a phang ko. Asinain hi hna nih hin an min hram ah Salai asiloah Mai an telh ahcun, an tlau, an lo kho lai lo. An Laimi sinak hram a fek lai i, an miphun a hmun lai. Zungzal in zungzal tiang!\nSai Hti Sai a thei lo mi kan um lo. A min hram ah “Sai” a um ruangah Shan pa asi, ti zong kan theih khawh colh mi bantuk hi asi.Mah le pumpak cio nih mah le miphun ngandamnak caah kan tuah khawh mi lakah hi nak in a fawideuh mi thil hi kei cu ka hmu kho ti lo. Laimi(Chin) miphun ka sinak a loh te hnga ding ah cun kei cu ka ruat kholo. Ka ruat kho hrimhrim lo. Atu ah ram dang ah ka phan i, ram dang ah a thi, a lo te hnga dingmi ka si nain, ka chuah lioah Laimi in ka chuah ca-ah ka thih tik zongah ka Laimi sinak te kha kaa thih pi te lai. Laimi miphun tte pakhat te lawng siloin, Laimi phunpi ai-awh in si hram ko seh! Nihin kan Laimi miphun sicannak kong kau hi fiang tein thei cang hna usih! I hlau cang hna usih! I tthang cang hna usih! Chuahpi unau kan si hi i hngal, i thei cang hna usih!\nHmanthlak hi: Salai Lairamthang, Salai Vantu (Pu Tial Hu) Salai Siang Dun, Pu Hrang Hlei, PU Stanley Hram Uk hna an si\nChin Youht – Blog ah lakmi a si\n@ 2021 Vakokauthawng Create a Website


Sihni Salai Dawt Cung Lian an Inn ah Gas a Puak i a Nunnak a Liam – Hakha Cherry\nMandalay khua ralkap uknak duhlo cawlcanghnak ruang ah tlaih a tongmi pawl biaceihnak ah bawmhnak a pe zungzaltu Sihni Salai Dawt Cung Lian cu Mandalay khua an umnak inn ah Gas dur a puak i a nunnak a liam.\nMandalay ah tlaih a tongmi pawl minung tampi luat ding in bawmhnak a petu a si bang in mi theihngalh le dawtu tampi a ngeimi a si i, atu bantuk in a nunnak a liammi kong ah Mandalay khuami tampi nih online zong in ngaihchiatnak an langhter.The Chin Journal April 18, Yangon\nAdang relthan:Rul a si ti na hngalh ko nain na zohkhenh ahcun an cuk te lai. Ni khat cu chiandeih a rawlțam tuk i a awn. Ka thih zong si le thi ko ning, zeitikhmanh ah hramh cu ka ei bal lai lo tiah a ti. Cu a awnh thawng cu caw nih an theih. Cu tikah caw nih hi chiandaih a nun chung cu kan him lai lo. Cucaah amah hi a lungtluanh kan i zuam lai i a leiah kan dir lai. Zeipaoh ah kan lungtlinpi lai an ti. Zeicahtiah an him nakding an ruah caah a si.\nChiandeih nih an saram hawi zeitluk in a seh a thah hna i a ei hna an hmuh ko hmanh ah anmah him nakding a si le kanmah kan him paoh ahcun a za, a poi lo an ti i an dirpi țhiamțhiam.\nCu lio ah caw nih an hngalh lomi pakhat a um. Cucu an hawile saram dang a seh dih hna i seh awk ai hmuh lo tikah kanmah chung hin kan hnulei in pakhat hnu pakhat a kan seh te lai ti kha an hngal lo. An hmai i a ummi hramh lawng cu an ei i hnulei i her i zoh an hngal lo. Hnu ah a ra te dingmi thil kha an tuak ti lo.\nSaram dang a seh dih hna in kanmah a kan seh ve te lai ti kha an tuak lo i chiandeih cu an dirkamh peng. A kan seh ve sual lai ti an phan i an țih ruang zongah a si lai cu.\nRalhrang ralkap an si ti kan hngalh ko i anmah he kan i chawnhbiak le rian kan țuan ți le kan dirkamh hna chung paoh an tangah kan um peng i zeitik caan paoh ah an kan seh khawh ti kha hngalh zungzal ah a țha.\nBy-Salai K. Biak Lian Thawng\nDr.Sasa nih Nikhat ah suimilam pali hrawng lawng ka it tawn.


CNLD Supporter Salai Pa Thawng - Khuaruah Har News\nCNLD Supporter Salai Pa Thawng\nBiapeh: Caa ka chimh hna lio cu ka chimh chih hna lo ee. Chinism le National Politic Spirit nih Kan nih pahnih thinlung ah Damascus Hauka i Ceu Nak btk nih a kan kah ve ko hen cu! Chimh lo le rel loin ka um khawh hrim hrim lo.\nNLD nih No Than Kap an ttihning a langhnak cu No Than Kap aa zuam lonak hmunhma tiangah No Than Kap vote na pek a si an ti cang. CNLD kan ttanh i vote kan pek hi No Than Kap, Zo Zam le Ngai Sak kan ttanh hna a silo kan miphun kan dawt i kan ttanh caah a takin kan Chin miphun minin kan dir a si deuh. NLD ah vote na thlak khi Suh Kyi caah na thlak lo.\nNain No Than Kap zei tlukin NLD pawl nih an ttih i Independent le mi cheukhat nih CNLD that lonak le lihbia an puhnak khi an ttih hna caah an sual kawl in ttang an lak. Santlai lo Chinram tiin santlai mi Kawl Party fuh cu zumhtlak lo zuangzam nun a si.\nA ngan le a tthawng deuh le min ngei cia lawngah i kop si loin santlai lo le a hme i a tthawng lomi tthawnter hi pasal rian a si deuh. Laimi le Laimi kan i velh i Kawlpa bel cu kan ttih bantukin Laimi cu nan nek ngai i Kawl Party tu ah nan i benh.\nCNLD a caan a cu rih lo nan ti lengmang, zei tikah a caan cu a cut kun lai? Ziah mah kutke tein dir a za cang lo maw? Kan ram tuanbia kan zoh ahcun Kawl uknak loin pei kanmah tein a rak i ukmi kan si ko tung. Ziah tu ah Kawl nih an kan uk lo ahcun tiah anmah Kawl cu kan bochan hna? Kanmah le kanmah aa bochan mi kan si a hau.\nKanmah kutke tein dir dingin kanmah le kanmah kan sualnak kawl loin ttan tti caan a si cang cu ta.\nA tthawng mi sinah va ttang lengmang hlah a der mi na miphun a simi tthawnter tu i zuam. A dang Rakhine, Kaya te hna khi zoh hmanh uh kanmah tein aa uk kho le aa tawlrel kho kan si t’ fiang tein an theih caah anmah kutke in dirh an i timh cang khi.\nMiphun ttanhmi hna sinah NLD an i cuh ngam ttunglo. Nain ttanhmi cu um phung si ko nain san a tlai maw tlai lo maw na Nu a simi cu na dawt in santlai ah na canter cu a fa na rian a si. Tukum cu CNLD nih Chin Miphun kan hruai sehlaw NLD nih cunglei CEC kan nawl ta lai an ti i an nawl ngam hna lo i rampi budget hna in party zung sak le eihmuar le ziknawh vialte a tlau lai.\nChinram ah NLD cu anmah nih nawl an ngeilo caah cunglei Kawl hruaitu pawl sinah than a hau i indirect riantuan a si nain Chin mi cu cunglei hal ta um loin direct in riantuan a si lai. Chin Party pathum a rak si lioah i fonh hna sehlaw kan ttanh ngam cio ko lai ti si kaw an i fonh i ttanh cu chim lo soisel le luthum ti a si tthan. Organization a nganmi ah cun Chairman le Vice 1 & 2 hna le Secretary le\nAssistant Secretary 1&2 pawl an tampi. Kawlram zong President,Vice President 1&2 an si ve ko.\nA chang chang in riantuan a si ko. Tutan thimnak cu midang bochan si loin kanmah tein aa uk kho le nawlngei kho kan si i kanmah kutke in a dir kho kan sinak kha fiang tein langhter cang hna u sih. Na Miphun Sinak naa hngalh ko ahcun na miphun nakin midang cu na ttanh deuh lem lai lo. Credit: Saya Rung Kaw\n← Breaking News: Minung Pahnih Lam An Kal Cuahmah Lio Ah Vawlei Nih A Dolh Hna\nZu Dawr An Khar Ruang Ah Sinatizer (Kut ttawlnak) An Ding I Mi 10 An Nunnak A Liam →\nTulio Online Cung Ah A Lar Cem Mi US Ram Buainak Thawngpang Cipciar\nMithi ruak pasarih hna ruhro cu Yangon – Mandalay karlak lampi ah hmuh asi\nA Fapa Nih A Hlonhmi Kum 79 Tar Nu Cu Dam Tein Siuzung In A Chuak\nFeet 20 a thukmi tikhur chung ah antang I mi pathum an nunnak a liam


Kim Jong un Cu China A Tlawng Hoi - Ramleng Chinmi\nHomeMilar hna ThawngKim Jong un Cu China A Tlawng Hoi\nJanuary 8, 2019 Van Ram Thang Milar hna Thawng 0\nSHANGHAI/SEOUL — North Korea hruaitu Kim Jong Un cu China a tlawng tthan. China a phak hnu lawngah China a tlawnnak thawngpang theih a si.\nCacawn nikhat ni ahkhan Pu Kim Jong Un cu China ram a phan. Sunglawi taktak in China president Xi Jinping nih a rak don. Tutan China a tlawn mi hi China President Xi Jinping nih a sawmmi a si tiah VOA nih a langhter.\nKim Jong un hi voi 4 khengte China a tlawng ve cang. Voi 4 chungah voi hnih a tlawn mi hi President Trump he tonnak ding khuakhan ruah ah China a tlawnmi a si tiah VOA nih a langhter.\nTutan i China a tlawnmi zong hi President Trump he a voihnihnak ton tthan a duh caah a si tiah an langhter chap. Kim Jong un nih nikhat ni i China a tlawnnak cu China media le North Korea media hna nih a hmanmi si ko tiah an fehter veve cang.\nKim Jong un nih China a tlawnnak ah a nupi Ri Sol Ju le North Korea hruatu dang hna nih an zulh. China ramah Kim Jong un cu nili ni tiang a caam lai tiah VOA nih an langhter. China he zeikong satdah an i ceih lai timi theih a silo.


Ruah Len Awk A Phu Nu Le Pa Hna CND Cu Kan Cawm Hna Ti Sawh Hlah Uh Rawl Zong Ei Ngam Lo In Kan Nuar Sual La — Salai Ephraim Thawngpang\nRuah Len Awk A Phu Nu Le Pa Hna CND Cu Kan Cawm Hna Ti Sawh Hlah Uh Rawl Zong Ei Ngam Lo In Kan Nuar Sual La\nSalai Ephraim October 5, 2021\nCDF cu nulepa bak nih nan kan cawmmi kan si. Nanmah um hlah ulaw zeitluk in dah kan va har hnga. Ruah hmanh ka ruat ngam lo.Pathian nih nanmah hmang in nihin tiang a kan zohkhenh i Pathian cung le nanmah cung ah kan ilawm.\nNain mu nawl kan duh hna…Tangka kan thawh ee kan cawm hna ee ti bel cu kan ti ko sawh hlah uh. Kan iphuhrung cuh, rawl zong ei ngam loin kan nuar sual lai. Kan ning a zak sual lai (a zah caan tam hrim ko).\nSantlai mi nih santlai lo deuh a zohkhenhmi kong a tei nak ahcun zohkhenh haupa caah zeidah a lawh hnga ti zong kan ruah piak ko sawh uh.Nan fale kan si caah sik a herhnak ah kan si ulaw cawnpiak zia tu kan thiam hram ko uh.\nCun a donghnak ah nawl chap kan duh hna, tangka nan kan kuat tikah nawlngeihnak hi kan kua chih tawn hlah ulaw kan ilawm ko hnga.Nihin tiang CDF kan dirkhawh nak hi Pathian le ramchung ramleng Chin miphun kan Nulepa nanmah thawngin a si ko. Bawipa tu nih nan thiltuahmi in cinken piak ko hna sehlaw.Kan ilawm tuk.\nNaypyidaw ah tuthla thok in fak piin kahdohnak kan tuah cang lai →\n← Lih Lawngte In A khatmi CDF Thantlang Cathanh Zohfelnak


Ahmanthlak Hi Kum 18 Si Rih lo Mi Nih Hmeh Piak Ah Cun Apoi Lai!_+ – The Chin World News\nAhmanthlak Hi Kum 18 Si Rih lo Mi Nih Hmeh Piak Ah Cun Apoi Lai!_+\nMarch 16, 2020 admin Myanmar Celebrity\nAmui adawh hein ataksa that si ango si cu bantuk tein cun dawh lei le sexy leiin avan lar thluahmah ko i akonglam athei cang mi hna nih cun nan rak ngai sang men lai athei rih lo mi nih cun model sawhsawh ah nan rel lai.\nKawlram chung ah a lar taktak ve mi Doctor sinak an rak chuh mi model nu “Nang Mwe San” cu a cian chin lengmang ko cang hi teh. Kan Thinzar Wint Kyaw tluk pei ai timh ve ko cang hi, Tutan a hmanthlak pawl cu pader thawm le bang nih hin cun zoh ngam ding bak khi a si loh. A ngamh sang chin lengmang ko cang hih.\nModel minthang pakhat a si caah mipi zong nih hmuh kan duh cio lai kan thin cu a hung lem lai loh ka ti caah ka van in hrawm mi hna a si. Khah si le a tanglei ah a van post thar mi a hlun deuh i a rak post mi zong kan van lak chih mi a um van bih tti ne hna usih.\nPrevious Post:Benjamin Sum Le Esther Hna Caah Cun An Nun Chung Vialte!_++\nNext Post:Fa Pawi Liomi Nu Cungah Thil Thalo Ngai Acang!_++


Ttih nung bak si cang; Jakhankala pa (AA) nih Paletwah cu kan ram a si, that dih hna u tiah live a ua leng mi cu Paletwah pa lehnak a tuah cang\nBreaking News. Video a zoh duh mi caah a tangah um lai.. Paletwah Pa nih leh nak atuah colh ve cang. Jakhankala pa (AA) nih paletwah cu kan ram asi/ that dih hna uh/ tiah Live in a au len mi cu atu bak leh nak an rak tuah ve colh/ Jakkhan pawl mi nunng tam tuk na kan thah. Mah hi hi zei dah nan duh nak asi/ nan i theih cang lai tiah Facebook ah malaysia in arak thlah colh ve\nSami in Paletwa khuachung ca ah motor pathum in facang tun 120 an phurh mi Rakhine hriamtlai phu AA nih an chuh theo hna lai, tiah khuami sin in March 29 zaan ah kan theih. “Tuzing March 29 zinglei suimilaam 8:00 tluk ah Sami in Paletwa lei ah an i thawh. Facang hi a dihlak an phurh mi tun 200 a si. Motor pahnih hi lampi ah a rawk i an taang. Motor a rawk ca ah motor pakhat nih tun 120 a phurh i an rak lanhter chung. Leymyo (Lemro) tlang a phak lai ah hin motor khaalpa nih kan phan deng cang i facang thlatu ding minung rak i timcia uh tiah zaanlei suimilaam 2:00 hrawng ah phone in a rak kan chawnh. Asinain suimilaam 7:00PM tiang an a phan kho lo. Pehtlaihnak zong kan tuah len nain a phone kan chawn kho ti lo,” tiah khuami pakhat nih a chim.\nPaletwa khuapi chung ah ralzaam hi chungkhar in chungkhar 356, minung in 2000 leng an um i, zarh khat chung bawmhnak khoika hmanh in an hmu ti lo tiah kan theih. Cun, “Kanmah kan zumh ning ahcun AA hriamtlai phu an si ko lai tiah kan zumh.\nA ruang cu Cozah ralkap lei nih cun atu bantuk in an tuah hrimhrim lai lo. Keimah zong atu hi Sami ah ka um i fianglak in thawng ka thei kho rih lo. Suimilaam 7:45PM tiang thawng ka theih ning ahcun motor khaal pawl hi an thlah cang hna i facang zong tun zeimawzat cu an phurhter than hna tiah ka theih. Hi thawng kan theih mi hi a dik le dik lo cu fiang tein ka chim kho lo,” tiah Paletwa Peng Hluttaw Palai U Myo Htaik nih a chim.\nVIDOE ZOHDUHMI CAAH\nBe the first to comment on "Ttih nung bak si cang; Jakhankala pa (AA) nih Paletwah cu kan ram a si, that dih hna u tiah live a ua leng mi cu Paletwah pa lehnak a tuah cang"


Barca Caah Puai 700 A Chuih Cang Messi – Chin 11 News\nBarca Caah Puai 700 A Chuih Cang Messi\nPosted By: chin11news November 29, 2019\nBarcelona cu Champions League group stage an chuihnak ah German club Borussia Dortmund cu Camp Nau ah an chuih I, Hi puai an chuih ah hin Barcelona Captain Lionel Messi chuih ve in puai 700 nak a chuih hi a si.\nHi an chuih nak ah hin Barcelona hi 3-1 in teinak an hmu I, Messi cu a cawlcang kho ngai caah kawl 1 a thun pin ah mikawl thun dingin voihnih a siam chih. KUm 32 minung hi vawlei cungah a tha bikmi ah an ruah bantuk in tutan zongah a thiamnak hi a vun langhter khotu a si.\nBarcelona tuanbia ah hin puai 700 a chuih mi hi minung pahnih lawng bak an si I, Messi pin ah hin Xavi hi Barca caah puai 767 a chuih I, Barcelona caah a chuih tam bikmi hi a si.\nMessi hi Champions League ah club dangdang 34 lakah kawl a thun cang I, a mah lawnglawng hi Champions League I club dangdang 34 lakah kawl thun kho a si. Cristiano Ronaldo le Raul hna hi club dangdang 33 lakah kawl an thun ve cang.\nMessi hi Barca caah puai 700 a chuih cangmi ah kawl 613 a thun I, assist 237 a ngei fawn I, Laksawng (Trophy) 34 bak a lak cang fawn. Messi hi Barcelona academy chuak a si I, kum 2004 khan Barca senior team chuih hram a thok I, tutiang hi club dangah a thial rih lo. Ronaldinho le Messi hi Barcelona tuanbia minthang bik ah ruah an si.


Vawlei Hi A Buai Chin Lengmang Ko Mu! Ralthawh Dingah Tuluk A Ready – Chin 11 News\nVawlei Hi A Buai Chin Lengmang Ko Mu! Ralthawh Dingah Tuluk A Ready\nTuluk President Xi Jinping nih Tuluk ralkap pawl cu a herh caan poah ah raltuk kawh dingah ready tein um dingah tuchun ah an ralkap cu order apek cang hna. Tuluk cozah nih US he ituk sual ah tiin ralrin ah nuclear bom le hypersonic Missile rianrang in a chuah chin lengmang ti a si.\nThe Bulletin of the Atomic Scientist nih an chimnak ah nuclear kuanfang an ngeihmi hi a hlannak a karh chin lengmang tiah report an chuah. Tuluk nih Nuclear Warheads a ngeihmi hi 250 in 350 renglo ah a karh cang an ti.\nTuluk ser DF-16 timi cu a speed hi hlan lio nak in a let 18 in a rang deuh. Din lo bak in khan 2000 a zuang kho. Cucaah US ramchung Guam tikulh hi a phak khawh ti a si. Tuluk cozah nih an ralkap budget cu billions tampi an karhter i, atu bantuk in ralkap thazang thawnter an timhmi hi US ralkap dir onh khawhnak caah an tuahmi a si an ti. Tuluk le US cu covid-19, Taiwan le South China tilulh i cuhkalh ruangah US he an i rengh lio te a si. Catialtu: Salai Lairamthang


KHRIHFA UPA NIH FAPHIR UNAU HNA ATLEIH HREM HNA, AN THIN HUNG TUK – The Chinlung Post\nAugust 17, 2020 admin Local News 0\nApoi taktak khi asi, mah bantuk thawngpang cu..Khrihfa upa pakhat nih kumtling hngakchia atleihhrem hna. Atleih hremmi hna hi faphir an si i, kum ruk te lawng a upa rih mi an si. Hi konghe pehtlaiin thawngzamhtu nih alanghter ning cu a tanglei bantuk in hin an si.\nMizoram Lunglei Farm Veng timi ah Khrihfa upa pakhat nih kumtling lo hngakchia pahnih hna cu a tleih hrem hna, zaangfak taktak khi an si. Thil sining cu hitihin a si. Kan hnu zarh ningani ah khan hi thil hi a cangmi asi ko nain thil sining taktak an theih cu ahnu lawngah a si.\nCawn Ningani ah khan Khrihfa upa pakhat C Lalhmangaiha nih faphir unau hna kum ruk minung te lawng asi rihmi hna cu datsi kan la lai tiah Motor in a kalpi hna i, a motor chungah cun a tleihhrem hna. Nu hngakchia chungkhar hna nih hin thil sining tuan ah an thei kho lo. Aruang cu an chim ngam lo caah asi.\nNu hngakchia pahnih hna cu a fak tuk tiah an ttap lengmang ti asi. A nu le apa nih na zeidah fak, zeitindah asi tiah an hal len zongah an chim ngam lo. Afah ruangah an ttah a deih hlei lo caah hringtu an pa nih a ruang um lo i, ttah cu chim uh, nan chim lo cun kan vuak chap hna lai tiah a hro hna hnu ah thil sining cu an phuan.\nHi tleihhremnak konghe pehtlaiin an sang ah a ummi buu pakhat MHIP nih cathanh zong an chuah colh ve. An timi cu hibantuk thilsual taktak a tuahtu tleihhremtu pa hi dantatnak pek hrimhrim ding tiah nawl zong an chuah cang. Hi tleihhrem a tongmi nu hngakchia pahnih min hi langhter asi lo.